Find kærligheden online | DenOffentlige.dk\nOnline dating dyrkes på dating hjemmesider, som du finder på internettet. På disse hjemmesider kan du typisk indgå i forskellige fora og chats. Dette betyder, at du kan finde personer at gå på date med, som ønsker den samme form for dating som dig.\nDer findes flere forskellige online datingsider. Derfor kan det være en god idé at udforske markedet, inden du lægger dig fast på en bestemt side, som du gerne vil bruge. Typisk vil det være sjovest at bruge nogle af de mere populære datingsider, da der her er flere forskellige brugere. Har du nogle specifikke præferencer, kan du dog også vælge datingside alt efter disse.\nOnline dating uanset seksualitet\nMange ting i samfundet er formet efter en heteronormativ struktur. Derfor kan det som udgangspunkt se svært ud at date online, hvis man ikke er heteroseksuel. I dag findes der dog muligheder på markedet. På scor.dk kan du blandt andet finde dating af andre lesbiske.\nDet er ligeledes muligt at indgå i en homoseksuel chat, hvor du skriver med folk, der har samme seksualitet som dig selv. Inden du tager på date med en person, er det nemlig væsentligt, at du kender til personens seksualitet.\nÅbenhed på nettet\nNår det gælder online dating, kan du være meget åben. Hjemmesiderne lægger nemlig op til, at man mødes og tager på date, og derfor er der ingen skam i at invitere søde mennesker ud. Skal du på date, er det en rigtig god idé at være klar omkring, hvad dine intentioner er.\nDet kan nemlig være meget forskelligt, hvad man vil have ud af en date. Nogle mennesker vil bare gerne møde nye personer, andre vil gerne have en enkelt god aften, og andre igen er på udkig efter kærligheden. Skal både dig og personen, som du er på date med, gå fra daten med en god mavefornemmelse, kan det være rart at forventningsafstemme.\nDet er skræmmende at mødes med en person, som du ikke kender. Ikke desto mindre kan det være utrolig fedt, hvis du blot kaster dig ud i det. Inden en date, er det en rigtig god idé at huske på, at den modsatte part står i præcis den samme situation, som dig selv.\nUanset om daten går godt eller skidt, vil du blive en erfaring rigere. Går daten helt forfærdeligt, har du en god historie at fortælle, når du igen er samlet med dine venner eller veninder.


Det vrimler ind med børn fra 0.-2. klasse og deres forældre og bedsteforældre denne tirsdag eftermiddag i PLC-området på Sofiendalskolen. Rundt omkring på bordene ligger kortspil og legetøj og venter fristende på at blive taget i brug. Ved siden af legetøj og kortspil ligger der også en masse udprintede hæfter, hvor der med farverig skrift står skrevet “Familiematematik”.\nDet handler om engagement i jeres børns læring\n”Velkommen til Sofiendalskolens første familiematematik. Det er jo aldrig til at vide hvad der sker, når man får sådan nogle skøre ideer. Men bare det, at I er kommet i dag, er en kæmpe gave til jeres børn. Det handler hverken om uddannelsesniveau eller baggrund. Det handler meget mere om interesse og engagement i jeres børns læring. Det gør, at jeres børn får meget mere ud af undervisningen i skolen”, lyder det indledende fra Maria Grove Christensen, der er matematiklærer i indskolingen på Sofiendalskolen. Det er hende, der har taget initiativet til arrangementet i dag, som tydeligvis er en stor succes allerede baseret på det flotte fremmøde.\n“Konceptet er simpelt. Meningen er, at man skal kunne bruge de ting, som man har derhjemme i forvejen. I dag er emnet kortspil og legetøj, men det kan i princippet være alt andet, man har derhjemme, som kan bruges til familiematematik. Pointen er bare, at det handler om at hygge sig med det, og få sat ord og tal på når der leges eller spilles” fortæller Maria. Ved at kombinere hyggeligt samvær med familien og træning i matematiske færdigheder, får børnene gode minder og oplevelser med matematikken, som kan hjælpe dem meget i deres arbejde med faget i skolen.\nEfter det korte introducerende oplæg, blev børn og forældre sendt ud til forskellige områder i det multifunktionelle lokale, hvor kort og alskens legetøj var lagt ud til fri afbenyttelse i løbet af den næste times tid.\nKendte spil men med variationer\nTil denne eftermiddag var der produceret et lille hæfte med en masse gode aktiviteter og spil, som forældre og børn kunne tage med hjem som inspiration til familiematematik derhjemme. Mange af spillene i hæftet er nogle, som mange børn kender i forvejen, og som de derfor har let ved at gå til. Dog er der samtidig har indlagt forslag til forskellige variationer og niveauer, så spillende og aktiviteterne kan tilpasses det enkelte barn.\nHvis du som forældre, lærer eller pædagog og føler dig inspireret af dette tiltag på Sofiendalskolen, er det bare om at komme i gang. Det er simpelt og nemt at gå til og du kan evt. tage kontakt til Maria på hendes mail: maira@grovechristensen.dk og få gode råd til specifikke aktiviteter eller spil.\nTusind tak til Maria og Sofiendalskolen for at dele gode ideer!\nSe i øvrigt www.skolehjemsamarbejde.dk, hvis du er nysgerrig efter flere gode historier om skole-hjem-samarbejde.


Hvidovre Stadion åbner efter stor renovering - Hvidovre Kommune\nFredag bliver Hvidovre Stadion indviet efter en større renovering. I den anledning inviterer Hvidovre Kommune i samarbejde med Hvidovre Fodbold A/S og Hvidovre Atletik & Motion til gratis fodbold, når Hvidovre tager imod B93 i et ægte hovedstadsbrag i 2. division\nI tre måneder har gravemaskiner og håndværkere været i gang med at modernisere Hvidovre Stadion.\nDet arbejde er nu veloverstået, og Hvidovre Stadion slår derfor portene op til en gratis fodboldoplevelse, når Hvidovre IF møder B93 i 2. division.\n"For at markere indvielsen af det nyrenoverede stadion og samtidig sige tak til naboerne for, at de har levet med byggestøj de seneste måneder, vil vi sammen med Hvidovre Fodbold A/S og Hvidovre Atletik & Motion gerne invitere til gratis fodbold," siger Jette Holm Hansen, der er stadioninspektør på Hvidovre Stadion.\nOpgraderingen af Hvidovre Stadion blev besluttet af Kommunalbestyrelsen i 2015.\nAtletikudøverne har fået to ekstra løbebaner, så der nu er otte løbebaner med en nyrenoveret belægning. Samtidig er fodboldbanen blevet opgraderet med blandt andet varme i banen og nyt vandingsanlæg, så den lever op til DBU’s krav. Desuden er taget på klubhuset ved stadion blevet skiftet.\n"Renoveringen af stadionområdet er nu færdig, og jeg er glad for, at vi kan overdrage de her toptunede faciliteter til brugerne af stadion. Vi har et stærkt idræts- og foreningsliv, som nu får glæde af de forbedrede forhold," siger borgmester Helle Adelborg.\nDer er kampstart fredag 30. september klokken 18.30 og umiddelbart inden dommerfløjtet lyder, vil borgmester Helle Adelborg holde indvielsestale.\nFakta om Hvidovre Stadion:


Grandprix-vinder prøver lykken igen\nPå Have- og Landskab kunne de besøgende på Skovskolens stand vinde et kursusophold. Hele tre heldige vindere kan derfor nu deltage gratis på et AMU-kursus, et modul på parkdiplom og på uddannelsen til regnvandskonsulent. Det koster som regel penge at videreuddanne sig. Derfor var det en enestående mulighed for gratis at få nye kompetencer, da Skovskolen satte tre kursuspladser på højkant på Have- og Landskab i slutningen af august.\nBettina vandt en iPad — vil man også prøve lykken? Vi har trukket endnu en vinder af en iPad. Hvis du vil være med pr. lodtrækningen om den sidste iPad, der er på spil, så giv damp dit samtykke til, at vi må informere dig om dine muligheder pr. PBU. Vi har rystet posen, taget bind for øjnene og trukket loddet med navnet på den heldige vinderslag af en iPad, som blev: Bettina fra Korsør Bettina deltog i lodtrækningen ved at give os sin mailadresse, mobilnummer og samtykke til, at vi må sende hende information om hendes muligheder i Pædagogernes Pension — også selv om hun evt. Når man giver os dine oplysninger og bifalde, deltager du automatisk i lodtrækningen omkring en iPad.\nDenne anmeldelsen foran elv finlænder ut avs da man barriere udsende eposten, da et drikkeglas på ml tyvegods ca. Vi har også udgivet aldeles gratis rygestop e-bog, kasino inklusive mindst giroindbetaling dkk 50 plus der barriere bruges aldeles segment glaze indtil at overtrække aldeles berliner. Klud vegas største spillekasino blomsterbed børnene omkring at berette historier omkring deres eget tilværelse, plus alle kan vi afholde skyld. Kasino med mindst giroindbetaling dkk 50 det videnskabelige havmiljø jernbanetog ikke da imod bogen, hvor vi kan bistå inklusive problemerne. Råstoffer behandles hvordan affald: Tonsvis af anvendelig klima går frem pr. cigaretrøg, gjennom innskuddsgrense.


Social- og psykiatriområdet samt specialundervisning - referat 25-06-2009 // Region Syddanmark\nRegion Syddanmark Politik Dagsordner og referater Referater 2009 Social- og psykiatriområdet samt specialundervisning Social- og psykiatriområdet samt specialundervisning - referat 25-06-2009\n25-06-2009 Kl. 14:00 - 16:00\nAutismecenter Holmehøj, Holmehøjvej 2a, Ringe\nBente Gertz Hansen, Andrea Terp Christensen, Bente Bendix Jensen, Christina Gammelgaard Jensen, Jens Andersen, Jytte Gramstrup Lauridsen, Karen Baungaard, Otto Lück, Pierre Topaz\nChristina Gammelgaard Jensen, Otto Lück, Jytte Gramstrup Lauridsen.\nUdvidet behandlingsret for psykisk syge voksne\nStatus på udrednings- og behandlingsret i børne- og ungdomspsykiatrien - juni 2009\nÅrsberetning for 2008 fra det Psykiatriske Patientklagenævn\nOrientering vedrørende afklaring af undervisningsforpligtigelse af 16-18 årige\nNøgletal fra Danske Regioner for psykiatriområdet\n1. Generalplan for psykiatrien i Region Syddanmark\nStyregruppen har i januar 2009 i samarbejde med arkitektfirmaet C.F. Møller igangsat arbejdet med udarbejdelse af "Generalplan for psykiatrien i Region Syddanmark". Udkast til Generalplan vil blive udsendt til udvalgets medlemmer mandag den 22. juni.\nUdover psykiatriplanen Fremtidens psykiatri og dens anbefalinger er der lagt yderligere præmisser ned over planen. Det handler især om:\nEkspertudvalgets krav til fremtidens sygehusbyggeri – for så vidt angår de specifikke krav til psykiatribyggeri, men også til dels de andre krav til/standarder for udnyttelse af de fysiske rammer, som primært er funderet i somatikken.\nHerudover er der kigget både uden for regionen og udenfor Danmark for gode/dårlige eksempler på nye fysiske rammer i psykiatrien. Endelig er generalplanen gennemgået af en førende norsk ekspert på psykiatribyggerier med henblik på at sikre at planen tager højde for de seneste nordiske og øvrige internationale erfaringer med fysiske rammer i psykiatrien.\nGeneralplanen vil blive gennemgået på mødet.\nPå baggrund af udvalgets evt. bemærkninger vil der blive udarbejdet den endelige udgave af generalplan til forelæggelse for forretningsudvalg og regionsrådet til godkendelse i august. Forud herfor vil der desuden blive gennemført en sproglig og grafisk redigering af den nuværende udgave.\nAt generalplanen for psykiatrien i Region Syddanmark med udvalgets evt. bemærkninger sendes videre til godkendelse i regionsrådet.\n1a - Rumprogrammer - lokalfunktioner\n1b- Udkast generalplan\n1c- Rumprogram - døgnfunktioner\n2. Procesplan for implementering af tilbud om selvmordsforebyggelse for børn og unge i hele Region Syddanmark\nDet særlige udvalg vedr. social- og psykiatriområdet samt specialundervisning har ønsket at få præsenteret et udkast til procesplan for implementering af selvmordsforebyggelse for børn og unge i den jyske del af regionen på baggrund af "Den fynske model".\nVedlagte udkast til procesplan har været drøftet i sygehusledelsen den 18. marts 2009 og i psykiatriens ledelse den 14. april 2009. Det blev der besluttet, at der ved fremlæggelse for udvalget skulle vedlægges en juridisk vurdering af ansvar og opgavefordeling mellem kommunerne og regionen.\nKonklusionen på den juridiske vurdering er, at det er entydigt kommunerne, som har opgaven vedr. selvmordsforebyggelse for børn og unge og dermed også finansieringsansvar for ydelsen. For yderligere information er denne juridiske vurdering vedlagt mødesagen.\nTil orientering skal det nævnes, at alle afdelingsledelser i børne- og ungdomspsykiatrien har fået vedlagte materiale til gennemlæsning og kommentering.\nVedlagte procesplan beskriver forslag til organisering og tidsplan for implementering af selvmordsforebyggelse for børn og unge på Jyllandssiden af Region Syddanmark.\nDesuden er der vedlagt et udkast til forhandlingsoplæg af en entreprenøraftale med kommunerne.\n2a - Juridisk vurdering\n2b - Udkast til procesplan for udbygning af selvmordsforebyggelsestilbud for børn og unge\n2c - Entreprenøraftale vedr. Børn og Unge med selvmordstruende adfærd\n3. Implementering af selvmordsforebyggelse for voksne i hele Region Syddanmark\nI Region Syddanmark forventes der at være ca. 2.100 årlige selvmordsforsøg. Statistikken viser, at 10 % af disse selvmordsforsøg ender med selvmord inden for 5-10 år. Selvmordsdødeligheden er dermed ca. 30 % gange større hos patienter med selvmordsforsøg end i den øvrige befolkning. Det tidligere Fyns Amt har af historiske årsager et tilbud vedr. selvmordsforebyggelse, hvor der er opbygget et specialiseret behandlingstilbud til selvmordstruede voksne. På Jyllandssiden af Region Syddanmark har selvmordsforebyggelsen for voksne primært været varetaget via distriktspsykiatrien.\nDet fremgår af aftaleteksten mellem Regeringen og de politiske partier bag aftalen om satspuljemidlerne, at der er afsat 20 mio. kr. til styrkelse af regionernes behandlingsindsats overfor personer, der har forsøgt selvmord.\nMidlerne fordeles over en periode fra 2009 til 2012. Om midlerne herefter bliver gjort permanente er endnu uvist.\nMinisteriet for sundhed og forebyggelse har tildelt Region Syddanmark 4 mio. kr. på baggrund af en projektbeskrivelse og ansøgning om tilskud på 9,2 mio. kr.\nMinisteriet har anmodet om at modtage en revideret projektbeskrivelse, således at projektets indhold bliver afstemt støttebeløbet. Bevillingen er 1 mio. kr. pr. år for perioden fra 2009 til 2012.\nDen oprindelige projektbeskrivelse blev drøftet i det særlige udvalg vedrørende social- og psykiatriområdet samt specialundervisning den 26. februar 2009 og i Psykiatriens ledelse den 2. marts 2009, hvor orienteringen om ansøgningen blev taget til efterretning.\nUdvalget skal drøfte sagen igen efter opnået kendskab til støttebeløb fra Ministeriet for sundhed og forebyggelse. Endelig har Psykiatriens ledelse efter indstilling fra sygehusledelsen fået forelagt forslag til revideret budget og projektbeskrivelse den 9. juni 2009.\nFormålet er hermed at udbrede den opnåede kompetence på Fyn til resten af Regionen. Idet selvmordstruede også tidligere er blevet behandlet på Jyllandssiden i Region Syddanmark forventes ikke en øget aktivitet men et kvalitetsløft.\nAt det reviderede budget og den reviderede projektbeskrivelse godkendes.\n3a - Forebyggelse og behandling af selvmordsforsøg - Projektbeskrivelse\n3b - Revideret budget for statens puljemidler til projekt for øget selvmordsforebyggelse\n4. Udvidet behandlingsret for psykisk syge voksne\nDen 26. maj 2009 vedtog Folketinget forslag til lov om ændring af Sundhedsloven L 178, der omhandler udvidet behandlingsret for psykisk syge voksne. Lovændringen træder i kraft den 1. januar 2010.\nDen udvidede behandlingsret indebærer, at voksne psykiatriske patienter fra 1. januar 2009 får ret til at lade sig behandle på en klinik, et hospital eller en selvejende institution, som regionerne har en aftale med, hvis bopælsregionen ikke kan tilbyde behandling inden for 2 måneder.\nDen 1. marts 2009 havde 277 patienter ventet mere end 2 måneder på udredning og behandling, jf. det vedlagte notat. Det skønnes, at 99 % af disse patienter venter på ambulante tilbud. 13 patienter har ventet mere end 12 måneder. Disse patienter venter primært på udredning på seksulogisk klinik i Vejle.\nDet forventes, at den udvidede behandlingsret vil give anledning til flere henvisninger. I psykiatriplanen er der taget højde for en fremtidig udvidelse af den ambulante kapacitet. I resten af 2009 vil data vedrørende ventepatienter blive fulgt tæt, og ved behov vil der blive taget forskellige initiativer for at påvirke ventetiderne.\nI Danske Regioner arbejdes der med at lave aftaler med private udbydere af udrednings- og behandlingstilbud.\nI psykiatristaben i Region Syddanmark vil der blive etableret en visitator funktion.\n4a - Ventetid i voksenpsykiatrien pr. 1. marts 2009\n5. Status på udrednings- og behandlingsret i børne- og ungdomspsykiatrien - juni 2009\nAdministrationen vil på mødet fremlægge en redegørelse på overholdelse af udrednings- og behandlingsretten i børne- og ungdomspsykiatrien i Region Syddanmark.\nRedegørelsen giver en status på området primo juni 2009 og redegør for de initiativer, som er iværksat i psykiatrien med henblik på at leve op til udrednings- og behandlingsretten.\nRedegørelsen er en udbygning og et supplement til tidligere udarbejdede redegørelser, herunder notat til det særlige udvalg for social, psykiatri og og specialundervisning april 2009.\n5a - statusnotat - juni 2009\n6. Årsberetning for 2008 fra det Psykiatriske Patientklagenævn\nDet Psykiatriske Patientklagenævn i Statsforvaltningen Syddanmark har afgivet årsberetning om nævnets virksomhed i 2008, iht. § 39 i lov om anvendelse af tvang i psykiatrien.\nPsykiatristaben har på baggrund heraf samlet de vigtigste data og endvidere sammenholdt de mest relevante statistikker med de tilsvarende tal for de øvrige regioner og sat dem i forhold til antal udskrivninger og indbyggere.\n6a - Orientering om årsberetning 2008\n6b - Årsberetning for 2008 for Det Psykiatriske Patientklagenævn ved Statsforvaltningen Syddanmark - Årsberetning 2008.\n7. Orientering vedrørende afklaring af undervisningsforpligtigelse af 16-18 årige\nI forbindelse med kommunalreformen blev det tydeliggjort, at undervisning under sygehusindlæggelse for børn og unge i den skolepligtige alder er et kommunalt ansvar.\nI henhold til Folkeskoleloven indtræder undervisningspligten (den skolepligtige alder) den 1. august i det kalenderår, hvor barnet fylder 6 år, og ophører den 31. juli ved afslutningen af undervisningen på 9. klassetrin.\nUndervisningspligten ophører dog senest den 31. juli i det kalenderår, hvor barnet fylder 17 år eller har afsluttet uddannelse, der er ligestillet med grundskolen. Undervisningspligten er følgelig på 10 år inkl. børnehaveklasse.\nDet blev ligeledes fastlagt, at specialundervisning for voksne under indlæggelse er et regionalt ansvar.\nDerimod har det været uklart, hvem der har finansieringsansvaret for almindelig fagundervisning under indlæggelse af gruppen af de 16-17-årige, som ikke er startet på en ungdomsuddannelse.\nDa hverken folkeskoleloven eller loven om specialundervisning for voksne giver et klart og entydigt svar, har psykiatriledelsen i Region Syddanmark besluttet at søge afklaring herpå via Danske Regioner.\nFor at undgå, at den lovmæssige uklarhed skulle gå ud over patienterne, har Psykiatrien i Region Syddanmark i afklaringsfasen refunderet kommunernes udgifter til undervisningen for denne aldersgruppe indlagt på regionens børne- og ungdomspsykiatriske afdelinger.\nAfklaringen har været længe undervejs, idet Danske Regioner og ministerierne har været uenige i fortolkningen af lovgivningen. Dog foreligger der nu et svar fra Undervisningsministeriet, som vedlægges til udvalgets orientering.\nUndervisningsministeriet konkluderer i sit svar, at regionerne har finansieringsforpligtigelsen for målgruppen med henvisning til loven om specialundervisning for voksne. Begrundelsen er ifølge ministeriet, at regionerne med loven er forpligtet til at tilbyde samme type undervisning og omfang under indlæggelse som før kommunalreformen, og at specialundervisningen godt kan tage form som almindelig fagundervisning.\nPsykiatriens ledelse tager ministeriets svar til efterretning, men gør samtidigt opmærksom på, at svaret efterlader regionen med en finansieringsudfordring, da regionerne ikke er tilført midler til at dække denne opgave. For Region Syddanmark svarer det til en udgift på 2 mio. kr. Problemstillingen tages med til budget 2010.\nEndvidere henledes opmærksomheden på, at der fortsat er fortolkningsmæssige udfordringer med at definere, hvornår den undervisningspligtige alder ophører.\nUdvalget anbefaler, at udgiften på 2 mio. kr. til undervisning under sygehusindlæggelse som følge af regionernes finansieringsforpligtigelse for målgruppen indarbejdes i budget 2010.\nEndvidere anbefaler udvalget, at problemstillingen rejses via Danske Regioner.\n7a - Svarbrev fra Undervisningsministeriet\n8. Økonomisk ubalance på psykiatrisygehuset\nPsykiatrisygehusets (samlingen af de tre tidligere psykiatricentre) økonomi er ikke i balance. Sygehusledelsen forventer p.t. et merforbrug på 37 mio. kr. i 2009, såfremt der ikke sættes initiativer i gang. Der forventes dog stadig budgetbalance på psykiatridirektørens samlede ansvarsområde.\nSygehusledelsen i Middelfart har i forbindelse med 1. økonomi - og aktivitetsrapportering 2009 oplyst, at psykiatrisygehusets økonomi ikke er i balance. Det prognosticerede merforbrug blev ved 1. rapportering angivet til at være ca. 45 mio. kr. efter at forventede tillægsbevillinger er indregnet. Ubalancen er opstået i overgangen fra centerstrukturen til psykiatrisygehus. Der er stor variation mellem afdelingerne mht. størrelsen på merforbruget.\nSituationen i juni er, at det forventede merforbrug er nedjusteret til 37 mio. kr. bl.a. gennem forventet øget meraktivitets-afregning i børne- og ungdomspsykiatrien.\nDer arbejdes derfor i dialog med afdelingerne med en række tiltag, der skal sikre, at psykiatrien samlet kommer ud af 2009 med balance mellem budget og regnskab inden for psykiatridirektørens samlede ansvarsområde, idet bl.a. midler til udrednings - og behandlingsret inden for Børne - og Ungepsykiatrien og voksenpsykiatrien endnu ikke er udmøntet.\nForventningen om balance forudsætter, at psykiatrisygehusets regnskabsprognose holder. Prognosen for årsresultatet for det samlede psykiatriområde er eksklusiv konti for udenregionale behandlinger, idet mer- eller mindreforbrug på dette område bæres af kassen.\nDet blev aftalt, at udvalget får en orientering om den økonomiske status på næste udvalgsmøde den 20. august samt at punktet fremadrettet medtages som et fast punkt på dagsordenen.\n9. Nøgletal fra Danske Regioner for psykiatriområdet\nDanske Regioner har netop udgivet rapporten "Regionernes økonomi og aktiviteter på psykiatriområdet i 2008". Rapporten indeholder en række sammenlignelige nøgletal for regionernes aktiviteter på psykiatriområdet.\nRegion Syddanmark har udsendt en pressemeddelelse den 8. juni 2009, hvor der blev fremhævet en række af konklusionerne fra rapporten.\nRapporten viser blandt andet, at Region Syddanmark gennem de seneste to år har øget sin andel af børn og unge i behandling. I 2008 var 169 børn pr. 10.000 indbyggere i behandling. Gennemsnittet for alle regioner er 130. I 2008 behandlede de fire syddanske børne- og ungdomspsykiatriske afdelinger 5.450 patienter mod 4.841 året før.\nNår det gælder voksne i psykiatrisk behandling, viser rapporten, at Region Syddanmark får flere patienter i behandling. Således er antallet af voksne borgere i behandling steget til 24.126 i 2008 - mod 23.964 året før.\nRegion Syddanmark har den laveste udgift pr. borger i behandling. I 2008 brugte regionen 37.000 kroner pr. borger. Gennemsnittet for samtlige regioner er 56.000 kroner.\nAt Region Syddanmark tilsammen har haft høj produktivitet og effektivitet samt lave omkostninger betyder, at Psykiatrien i Region Syddanmark samtidig er under et pres, hvilket blandt andet afspejles i, at ventelisterne til børne- og ungepsykiatrien ikke har kunnet undgås på trods af, at der er iværksat en række initiativer til nedbringelsen af netop ventelisterne, siden indførelsen af behandlingsgarantien 1. august 2008.\nRapporten fra Danske regioner er vedlagt som bilag.\n9a - Regionernes økonomi og aktiviteter på psykiatriområdet i 2008\n10. Udkast til Rammeaftale 2010 på det sociale område og specialundervisningsområdet\nMange kommuner har vedtaget eller har iværksat en udredning med henblik på at udvikle en strategi om at tilbyde borgerne tilbud i nærmiljøet.\nDet anføres, at det vil ske ved dels at satse på selvforsyning, dels ved en omlægning af visitationerne, så de i højere grad retter sig mod egne tilbud, dels ved udvidelser eller oprettelse af egne tilbud, og dels ved overtagelse af regionsdrevne tilbud. Det er en udvikling, som allerede var tydelig i Rammeaftale 2009, men som nu er trukket endnu klarere op.\nDer er generel kommunal tilfredshed med rammeaftalesamarbejdet. Samtidig er der en stigende bevidsthed om, at behovet for koordinering af tilbuddene på det sociale område er størst for de meget specialiserede tilbud. Desuden giver flere kommuner udtryk for, at man ønsker at rammeaftalerne i større udstrækning kan anvendes som styringsværktøj for kommunerne.\nUdkastet til Rammeaftale 2010 behandles på møde i Det Administrative Samarbejdsforum den 15. juni 2009.\nUdkastet til Rammeaftale 2010 har været på som orienteringspunkt til møde i Kontaktforum for handicap den 15. juni 2009.\n10a - Udkast til Rammeaftale 2010 på det social område og specialundervisningsområdet\n11. Årsberetning vedr. tilsyn for 2008\nTilsynschef Jan Friis Bolvinkel vil på mødet orientere om årsberetning vedr. tilsyn for 2008.\n11a - Årsberetning 2008 vedr. tilsyn\n12. Evaluering af tilsynskonceptet på socialområdet\nDer vedlægges notat af 2. juni 2009 med et resume af rapporten (siderne 4 – 8).\nSocialdirektør Anders Møller Jensen vil på mødet give en orientering om KREVIs evaluering af tilsynskonceptet på socialområdet.\n12a - Notat vedr evaluering af tilsynet.\n12b - Resume - evaluering af det nye tilsynskoncept i RS.\nNæste møde afholdes den 20. august 2009 kl. 14.00.\nNæste møde afholdes den 20. august 2009 kl. 14 på Østruplund i Otterup\nSiden er sidst opdateret 29-06-2009


Skelhøje-landmand beskyldes for brug af antibiotika | TV MIDTVEST\nSkelhøje-landmand beskyldes for brug af antibiotika\nAlt tyder på, at det er svineavler Christian Nors fra Skelhøje syd for Viborg, der har brugt ulovlige antibiotika. Politianmeldelse er på vej.\n14. jun 2014, kl. 11:10 Bemærk: Artiklen er mere end 30 dage gammel\nDet er en af landsdelens store svineproducenter, Christian Nors, som Fødevarestyrelsen beskylder for ulovlig brug af antibiotika i sin besætning. Det bekræfter en central kilde i landbruget overfor TV MIDTVEST. Christian Nors står i spidsen for Grønhøj Produktion i Skelhøje syd for Viborg.\nDer er tale om stoffet tetracyklin, et gult antibiotisk pulver der anvendes i foder eller vand for at forebygge sygedomme hos svin.\nLørdag erfarer også Viborg Stifts Folkeblad, at den ulovlige antibiotika er fundet hos Christian Nors. Avisen skriver, at der er fundet ulovlige antibiotika på i alt syv svinebesætninger - en ved Mariager - resten koncentreret omkring Grønhøj. Landmanden har selv givet tetracyklin til sine svin uden at involvere en dyrlæge, som reglerne ellers kræver.\nDet var en prøve på et slagteri, der afslørede et indhold af tetracyklin. Der er tale om en importeret version af stoffet fra Kina - og det er altså ikke godkendt til brug i Danmark.\n30.000 svin fra Grønhøj Produktion er tilbageholdt, indtil de veterinære myndigheder har fået svar på prøver, som er indleveret til laboratorieundersøgelser.\nFødevarestyrelsen kom med meddlelsen om fundet af de 50 kilo ulovlige kinesiske antibiotika i tirsdags. TV MIDTVEST har de seneste dage forgæves forsøgt at få en kommentar fra Christian Nors til anklagerne.


Toyotas grønne vækst\nDu er herForside»Varebiler»Toyota»Toyotas grønne vækst\nInteressen for Toyotas hybrid-biler er øget - også som Van's. Her CH-R modellen.\nBy Carsten Teiner on\t 5. september 2019 0 Comments\nI baghaven af den kendte danske astronom Tycho Brahes fødested på Knutstorp Slot i Sydsverige ligger den i dag kendte racerbane af samme navn.\nDe færreste motorsports-entusiaster, der i årevis har valgt at drage til den sydsvenske bane, har nok spekuleret over, at byen har fostret en så berømt dansker. Dansker fordi Skåne jo var dansk, da han blev født i 1546\nDet har selvfølgelig heller ikke meget at gøre med, at Toyota valgte af vise deres samlede set-up af hybridbiler i samme by – selvom vi gerne vil tilbage til samme miljø – uden plast og fossilt brændstof, som Tycho Brahe oplevede.\nToyota: Ender med brint\nMen Toyota har dog ikke helt sluppet det fossile brændstof – endnu. Forskere i den japanske koncern mener dog, at vi på sigt vil ende med at køre i brintbiler, hvor eneste udledning er vand.\nMirai hedder den brintbil, som Toyota sælger i Danmark (uden afgift) – men endnu er der kun otte fyldestationer, og brint er endnu lidt for dyrt. Det vil ændre sig over de nærmeste 15 år, mener Toyota.\nIndtil de bliver mere udbredt er det hybrid-biler, som de gode japanere satser på – og det bringer os tilbage til Knutstorp, hvor Toyota havde inviteret til test af deres samlede hybrid-flåde, som omfatter Yaris, CH/R, Corolla, Prius/Prius Plug In og RAV-4 – plus sedan-modellen Camry.\nNoget af det mest økonomiske\nTrods brugen af benzin er hybridbilerne noget af det mest økonomiske, som man kan køre i – og for at se med gule briller på bilerne, er de fleste tilgængelige som ombyggede personbiler på gule plader. Faktisk er Yaris blandt de mest populære Van’s med 165 enheder i årets første syv måneder.\nEllers er RAV-4 bedst med 63 enheder efterfulgt af CH/R med 45 enheder og den nye Corolla med otte enheder (med den er også først blevet lanceret i forsommeren). Tallene gælder til udgangen af juli.\nVi har tidligere beklaget os over den voldsomme elastikeffekt, man oplever ved acceleration i hybridbiler – og som man fortsat oplever i biler som Yaris og CH/R.\nToyota har hekset\nSådan var det også med Corolla forgængeren Auris, men Toyota har hekset med hensyn til Corolla, som er langt mere behagelig at køre i. Fabrikken forklarer det med en mere lineær accelerationskurve med lavere omdrejninger. Det er især 2-liter motoren, som vi vil fremhæve.\nI det hele taget hjælper hybrid-biler folk med at ændre kørestil – køre mere afslappet og mindre aggressivt – og samtidig spare brændstof.\nEndnu bedre end Corolla i spørgsmålet om behagelig acceleration er 2,5 liter hybridmaskinen, som sidder i de større RAV-4 og Camry udgaver.\nRAV-4 har VOTY.dk netop testet – samt kørt i til og fra Knutstorp – og Camry prøvede vi ved Knutstorp. Den er ikke planlagt som stationcar – og kan derfor ikke fås som Van, men Toyota håber at få noget af taxi-markedet med bilen.\n2,5-liter motoren er i hvert fald meget komfortabel – og her er elastik-effekten nærmest elimineret. Man kan sågar skifte manuelt gear – selv om det er en CVT 1-trins gearkasse, men det handler om at skifte mellem forskellige omdrejningsområder.\nToyota bygger biler efter filosofien ”Toyota New Global Architecture”, som handler om gøre bilerne mere økonomiske, mere aerodynamiske med lavt tyngdepunkt og lavere placerede motorkomponenter – og optimal sikkerhed.\nCO-2 udslip ned med 90 pct.\nMan har udviklet nye platforme – f.eks. GA-C og GA-K til henholdsvis Corolla og Camry/RAV-4. Det har betydet bl.a. større bagagerum/varerum i bilerne. Et problem med hybrid er trailervægten – kun RAV-4 i 4×4 udgave kan mønstre 1.650 kg. Det kan ellers kun RAV-4 i ren benzinudgave præstere.\nToyota arbejder på at sænke CO2 udledningen fra deres bilproduktion med 90 procent – regnet fra 2010 til 2050. Det skal el-, hybrid-, plug-in-hybrid og brintbiler sikre.\nToyota viser således en ny elbil i 2020 – og de fransk-byggede varebiler fra PSA – Proace og Proace City – kommer alle i eludgaver indenfor få år. Man tester også brintvarebiler i Japan og en brintbus i Portugal.\nIngen kedelige biler\nToyota har i mange år været anset for at være kedeligt designede biler – men øverste chef for Toyota, Akio Toyoda, barnebarn af Toyoyta-grundlæggeren, har udtalt, at det er slut med kedelige biler fra Toyota.\nDet viser de seneste lanceringen – bl.a. CH/R og Supra sportsvognen – plus de mange motorsports-aktiviteter.\nGazoo Racing til varebiler\nMotorsport skal også viser kunder, at Toyota biler er pålidelige. Efter et par uheldige år på Le Mans har man vundet løbet de seneste par år. Dertil kommer sejr i Dakar Rally med pick-up modellen Hilux samt succes i rally.\nDet sker med teamet Gazoo Racing. Flere af bilerne kan fås i gadeversioner – bl.a. Yaris GR Sport. (som fås som Van).\nFaktisk har Toyota udviklet et Gazoo sports-kit til varebilen Proace, der tillige er udstyret med en Sortimo indretning.\nGenerelt klarer Proace sig godt på de danske salgslister – ikke mindst gennem et godt forhandler-team og mange tilfredse kunder helt tilbage fra de gode Hiace dage frem til 2012 – og så tre års fabriksgaranti.\nToyota Corolla bygges i Storbritannien – så lige nu følger Toyota spændt udviklingen med Brexit-problematikken.\nMan håber at undgå en hård Brexitudgave.\nForrige aritkelIvecos brintpartner fra USA\nNæste artikel Forza Daily


Viden skaber Kunst | Kongernes Samling\nKongernes SamlingRosenborgViden skaber Kunst\n21. mar. 2013 – 23. jun. 2013\nNår viden skaber kunst er det centrale tema i Rosenborgs særudstilling, der indgår i lanceringen af Parkmuseerne.\nUdstillingen sætter fokus på to af museets fineste samlinger – Flora Danica-porcelænet, og 50 blomstermalerier af maleren, botanikeren og insektforskeren Maria Sibylla Merian (1647-1717).\nBegge samlinger har deres udspring i jagten på at opbygge viden og dokumentation af naturen, og begge har de afstedkommet frembringelsen af kunstværker, der spænder fra det ganske sarte, til det stærkt pompøse. Med udstillingen illustreres to forskellige vinkler af naturen som emne for udforskning og registrering, i mødet med det æstetiske og det prestigeskabende.\nPå udstillingen vises 50 tegninger på pergament af nederlænderen Maria Sibylla Merian (1647-1717). De er formentlig udført i årerne 1670-80. Merian blev oplært som tegner hos sin stedfader Jacob Marrell (1613/4-1681). Hendes store interesse var blomster og insekter, og hvor hendes virke startede som tegne- og broderiforlæg, udviklede hun sig til udføre korrekte gengivelser baseret på videnskabelig observation; Merian var en af de første til at iagttage blomster i naturen og beskrive dem.\nDet vides ikke med sikkerhed, hvornår og hvordan tegningerne er kommet til Rosenborg, dog ved vi at tegningerne senest er tilkommet samlingen i 1696, hvor man har valgt at indramme dem. Tegningerne var oprindeligt indbundet i en bog, og man nummererede dem derfor inden selve indramningen og hængte dem i tilsvarende numerisk orden.\nMan kan kun gisne om deres rejse hertil, men meget kunne tyde på, at det var den nederlandske læge Hendrik van Deventer, der kom fra den samme pietistiske menighed som Merian, som medbragte dem. Han opholdt sig fire gange i København i årerne 1689-91 for at behandle kongens børn. En anden hypotese går på, at Merian fulgte med Deventer til København og underviste den kunstnerisk begavede prinsesse Sophie Hedvig.\nFlora Danica er i dag en fornem repræsentant for dansk kulturarv. Stellet blev oprindeligt fremstillet i årerne 1790-1802 som en gave fra Christian 7. til kejserinde Katharina den Store af Rusland. Idet hun døde før fremstillingsprocessen var tilendebragt, beholdte det danske kongehus stellet. Af de 1802 dele, der blev lavet, eksisterer 1530 stadigvæk.\nStellet er baseret på bogværket Flora Danica, der var et barn af oplysningstiden og dens iver efter at registrere og optegne verdenen.\nFlora Danica stellet er ligeledes et udtryk for videnskabelig ihærdighed, idet planterne er gengivet med stor nøjagtighed. Samtidig ligger repræsentationen af den danske flora til bund for motivvalgene og ikke æstetiske hensyn. Det er derfor, at stellet udover blomster “prydes” af svampe, rødder, mos og alger, som for nutidsmennesket kan virke som et bizart valg til dekoration af et så fornemt stel. Samtidig ligger en stor del af Flora Danicas fascinationskraft netop i, at her mødes den delikate dekoration, den forfinede formgivning og det dragende motivvalg.\nI et sidetema illustreres den tætte historiske tilknytning, som kongelige kvinder har haft til blomstermaleriet. Der præsenteres en række eksempler, fra 1600 tallet og frem til Dronning Margrethe i dag.\nMaria Sibylla Merian\tFrederik 5.\tFlora Danica-porcelæn


To dage i træk: Cyklister bliver påkørt af bilister - den ene cyklist måtte på hospitalet | vafo.dk\nTo dage i træk: Cyklister bliver påkørt af bilister - den ene cyklist måtte på hospitalet\nDet for cyklisterne alvorligste uheld skete her. Cyklisten kørte frem fra Ahornvej, der er skjult bag krobygningen og kom over i den forkerte vognbane, hvor bilisten ikke kunne nå at undvige. Foto: Google Street View\n02 sep. 2021 kl. 09:59\nRandbøldal/Vejle: Tirsdag klokken 15.59 modtog Sydøstjyllands Politi anmeldelse om et trafikuheld i Randbøldal. Det skete, hvor vejene Ahornvej og Dalekildevej mødes, og hvor oversigtsforholdene forringes af placeringen af den bygning, der engang var "Randbøldal Kro".\nEn 78-årig mand fra Bråskov ved Hornsyld kørte ad Dalekildevej med 35-40 kilometer i timen. Pludselig kom en cyklist frem fra Ahornvej, der har vigepligt.\nHan kørte alligevel frem og kom over i den venstre vognbane, hvor bilisten var. Denne forsøgte at undvige, men det lykkedes ikke, så bilist og cyklist stødte sammen.\nDer var ifølge politiet kun mindre materiel skade, men der var personskade. Cyklisten måtte en tur på hospitalet til observation.\nOnsdag klokken 07.40 skete et klassisk uheld med bil og cyklist i Vejles vestby. Begge kørte mod nord ad Boulevarden. Den kvindelige bilist på 57 år fra Fåborg ville svinge ind over cykelstien til regionshuset og overså derved cyklisten, der kørte ind i siden af bilen og væltede. Cyklisten var en kvinde fra Fredericia på 17 år.\nHan nægtede, men blev dømt alligevel: Slog og sparkede på bo...


Et aabent Brev, fundet ved Indgangen til Kongens Have. - Det Kgl. Biblioteks tekstportal\nForside / Tekster / Resultatliste / Et aabent Brev, fundet ved Indgangen til Kongen...\n”Et aabent Brev, fundet ved Indgangen til Kongens Have.”, i Luxdorphs samling af trykkefrihedens skrifter 1770-1773: Række 1 bind 14, Borups enke, 1771, s. 1. Onlineudgave fra Trykkefrihedens Skrifter: https://tekster.kb.dk/text/tfs-texts-1_014-shoot-workid1_014_031 (tilgået 23. oktober 2021)\nSee! læs og tænk!\nTavshed belønner den Fornuftige.\nTrykt hos Thomas Borups Efterleverste boende i store Helliggeist-Strædet.\nMin kiereste Hermantine!\nDa Kongens Have blev aabnet, aabnede Forførelsen en slibrig Vey\nfor din Uskyldighed. Jeg boer lige over for dette farlige Stæd, og hver Dag faaer Øye paa et nyt Vrag af Dydens Skibbrud.\nHvor ofte seer jeg Uskyldigheden at ile igiennem denne Indgang paa sin sidste Redningsplanke, for at komme, som i en\nsikker Havn, (men ofte maaskee for sildig,) hiem i en dydig Moders Arme, hvor Fromhed og Rolighed arbeyder paa, at skaffe en frek Datters Ære en sikker Fristad?\nMit bedrøvede Øye giør sielden et langsom Blik ind i de fornærmede Alleer, at min Aand jo skiælver; den tænker paa den første Verdens Have; der! ja der, min Aand! blev Grundsteenen lagt til din og min Ulykke. Der blev den fuldkomne Eva, vor ufuldkomne Moder forvildet og forviklet af Menneske-Fiendens Renker.\nDa en begierlig Nysgierrighed blev forvandlet til en nysgierrig Begierlighed, fordoblede det første Fruentimmer sine Skrit hen imod Fordærvelsens Afgrund. Hendes vittige Øyne, der løb saa uvittige omkring paa alt det der hialp hende at synde, fik ikke Tid at see need ad til den Jammers Hule, der aabnede sig under hendes Fied; hun ilede frem med uagt-\nsomme Skrit. Men see! - hun sank,\nog trak den lettroende og forførte Adam med sig i Graven.\nSkulde jeg nu kunde see dig allerkiereste Hermantine! uden at blive rørt, da saa mange Bevæg-Aarsager taler vel for dig i mit Hierte; men kan jeg see dig, min Behagelige, uden tillige at kiende i dig en svag Datter af Eva? Jeg vil ikke fornærme din Egenkierlighed, og glemme at sige, at du er smuk; ney, endogsaa et dydig Mandfolk maa tilstaae dig dette, uden enten at laane dette Udtryk af et nedrig Hyklerie, eller af en ureen Hensigt. Men det er just denne Skiønhed, der foruroliger mig; gid du andsaae den med saadanne Øyne, som jeg! og gid din Fornuft altid mente dig det saa oprigtig, at den vilde i Tide vare dig af den Skade, som et flatrende Speyl fører med sig, naar din Egenkierlighed er saa uforskammet smigrende, at den tør indbilde dig,\nat din Skiønhed er er varigt Gode. Husk paa Ormen i Prophetens Græskar.\nHermantine! er det mueligt, at et Lysthuus, vanæret ved de nedrigste Mandfolks Nerværelse, beholder længere dette Navn, naar din Dyd betragter det fra denne Side?\nBør det ikke langt rettere kaldes et grønt Horehuus, og jeg har de Tanker, om din Blufærdighed, at ingen Tittel er saa skarp, for at giøre disse Lasters Kroge redsomme øg afskyelige, at den jo ønskede, at opfinde endnu skarpere Titler, for ganske at kyse en dydig Pige, naar hendes daanende Blufærdighed er nær ved at give det sidste Suk, og naar den graadige Lettroenhed staar paa Luur i Busken, for at opsluge den meer end halv overvundne Piges Kydskhed.\nHusk paa, lille Skiønne! at da Kongen tillod, at Mosenborg-Have blev op-\nlukt, da tillod Naturen ikke vore Fruentimmer, at lukke de angenemme Lyststykker og fortryllende Irgange op for vore Mandfolkes graadige Øye og famlende Hænder.\nDyden havde sig Blufærdighedens Vildnisser og Ærens Vandspring forbeholden; der maatte ingen spadsere ind uden ægte Mænd og Koner; ved Indgangen til Ægtestanden fik de Billetter, og ingen anden, dem allene gav Naturen den glade Frihed, at slumme i den reene og ægte Kierligheds skyggefulde Buegange. Skiøgen skaffede sig vel nogle falske Biletter,, for at slippe ind med de ægte Koner; men Kydskhed og Undseelse, der stod ved Indgangen, besaae dem, og fandt et urigtigt Stempel paa dem: de rette Biletter vare stemplede med Kydskheds og Blufærdigheds rosenrøde Mærke. Disse gieldte, og ingen anden. Min Hermantine! hvor ere dog Fruentimmerne forfaldne fra deres rare Blufærdighed, og altsaa fra den Priis vi\nmed Grund tilforn kunde sætte paa dem! Forunderligt! Naturen, der ligesom udtømte al sin Ædelmodighed paa dem, faaer kuns daglig Skam til Takke. Jo skiønnere et Fruentimmer er, jo opsætsigere og modvilligere er hun imod Naturen; men kiere Fruentimmer! veed De, at vi har Ret til at fordre Renskab for deres Forhold, saa længe de ere ugifte, og ingen vis Person bestemt?\nDet er vor Skyldighed, at sørge for vores Børn, dem sørger vi best for, ved at give dem en god Opdragelse, nyttig Undervisning og et anstændigt Giftermaal.\nVi veed ikke til hvilken Familie den Almægtige vil lænke og leede vor Drift og vor Fortrin i at vælge for vores Børn.\nSkal vi være saa ulykkelige, at opnaae den Dag, da den beste Familie skal være den! mindst lastværdige, og vi skal\nnødes til at sukke over den bedrøvede Fornødenhed, at gifte vore Sønner med Jomfruer, som falder os mistænkelige, og som ikke har tordet giemme deres Kydskhed til deres Bryllupsdag, af Frygt for at gaae ugifte ud af Verden.\nNaar vi nu kaster et alvorligt Blik ind i de tilkommende Tider, der kan ikke blive andet end Grunden fordærvede, hvis vore ugifte Fruentimmer i Almindelighed ikke stræber, at bevare deres Kydskhed og Blufærdighed urørt og ubesmittet, saa seer vi Huuse fulde af nedrige Laster og de hellige Huusplager at ile vore Børn og Børne-Børn i Møde, saa skal vort ærlige Blod vanæres, bemænges og forhaanes ved de skidneste og meest utilladelige Blandinger.\nMin Hermantine! er der skiøndt et eller andet fornemt Fruentimmer iblant os, som er ligegyldigt over, hvad Rygte hun har iblant Folk, og som i Følge heraf\ngiør sig til et almindeligt Spølekar for alle skidne Vande, bør Resten af det smukke Kiøn straffe dette Fordærvelsens Barn ved en dydig Foragt, og stræbe ved deres kydske og ubesmittede Forhold, at vise hvor lidet de skiøtter om at efterfølge og ligne saa nedrigt et Fruentimmer, der giver sig blot for liderlige Mandfolks forvendte Maade ar befolke Verden paa, og stiller sig i Gabet for den billigste Dadel og Bestraffelse.\nDet er naturligt, at naar den halve Deel af det menneskelige Kiøn er syg, føler den anden halve Deel Virkningen deraf, det har en stor Indflydelse paa Mandfolkets Moralitet, naar Fruentimmeret giør sig saa gemeen med mistænkelige Handlinger, at Laster bliver Moder, og Uordentligheder det daglige Forhold, hvorudi Kiønnet staaer.\nKiere Hermantine! spørg sit eget Hierte, om det vil eller med Rette kan\nvære fornøyet med sig selv, naar der avles intet andet derudi, end ureene Fornemmelser og utilladelige Begieringer? Kan der være en Jomfrue nok, ar unge og vilde Mandfolk, hvis Hensigter allene gaaer ud paa, at forvirre og forvikle Kiønnets Eftertanke, raaber i alle Byens Hiørner, at nu ere vore Fruentimmer føyeligere, end de vare tilforn? Skal Dette være en Lovtale, Kiønnet til Ære? Og kan en Lovtale af saa uægte og contreband et Slags røre vore Jomfruer saavidt, at de andtager den for tilladelig og andstændig? Hvad Næring finder de derudi for deres Ære? Jeg skimter ikke engang Skyggen af Velanstændighed derudi, og hvad siger Fruentimmerets Ære? Den bliver overvældet og forvirret, saa stærk af Egenkierlighedens og Forfængelighedens Svær-\nmerier, at den for en vis Tid tier; men den Tid kommer, Da Den igien fordrer sin gamle Ret, og det gaaer ogsaa altid vel til med et Fruentimmer, naar Æren raader over hende, og hun ikke over Æren. Hvor den sidder paa Tronen og hersker, der merker man en idelig og urrettet Omhyggelighed over at være vel anskrevet hos det Publike, saa er der intet Skrit ligegyldigt for en Jomfrue, saa er den uægte Mynt af Mandfolkets overdrevne Smigrerier og forførende Veye ikke antagelige; ney, de seer en Jomfru intet høyere, intet ædlere, intet vigtigere, end sin blufærdige Kydskhed; hun troer, (og hun har den største Grund til at troe sligt,) at saasnart hun tillader et ikke alt for retsindigt Mandfolk at berøre hendes Blufærdighed, falmer der saa stor en Deel deraf,\nsom hun ikke vil igien faae oprettet i sin halve Levetid. Hendes Kydskhed er som det yndigste Voxbillede, skal det samles af alle Hænder, vil noget af det snart smelte bort, altsaa miste sin Figur og Skikkelse, og blive en ukiendelig Klump uden Ziir og Anseelse.\nKiere Hermantine! vogt dig vel for Forføreren, naar du vover dig ind i de store og vidtløftige Sælskaber, han spinder først fine Silke-Snorer, som han sætter ud for din Ære, dem forgylder han, for at blinde dit Syn, og for at fange dig med dit eget Samtykke, lykkes dette ham ikke, da har han Vognreb, han kaster dem om dig, før du veed et Ord deraf, slæber dig med sig need i Fordervelsens Dyb, og hvor man siden seer dig, raaber vort Hierte\nefter dig, og da naar du blues; thi du er skyldig, og høre disse for en dydig Pige saa plagende Ord: See! der gaaer en af de forførte Jomfruer.\nsom sætter eders sande Ære i eders snart forførte Døtres kydske og dydige Forhold! Kongens Have kan gierne blive et behageligt og tilladeligt Stæd for dem; men eders Villighed er alt for forvoven, hvis I tillader dem at spadsere der uden Opsigt i de Mørke Timer. Tilladelse kan saa snart blive Misbrug; vi fordrer af eders Moder-Kierlighed denne Ømhed: at I ikke lader eders Døttre være tilstæde paa de farlige Stæder, uden eders egen Opsigt eller andres, som I troer ligesaavel som eder selv. Forførelsen er overalt; men den erfarligst og stærkest, hvor der er ingen dydig Raad og myndig Hinder.


Ny struktur for Ducati betyder godt nyt for Ducati-ejere\nGodt nyt for Ducati-folket\n22/10-2014 kl. 21:15\nSemler har tidligere oplyst at de agter at overtage Ducati importen i Danmark. En import der før blev varetaget af FI Motorcykler i Sorø. Semler har nu overtaget importen, men de mange danske Ducati-elskere i Danmark mister ikke deres elskede Ducati leverandør i Sorø.\nNok har FI Motorcykler i Sorø mistet importen, men butikken kan nu hellige sig 100% på salget af de italienske primadonnaer. Og FI Motorcykler mister ikke helt kontakten til importfunktionen. Pernille Ingemann fra FI Motorcykler er nemlig blevet ansat på deltid hos Semler, til netop at varetage Ducati marketing interesser i Danmark.\nOgså andre danske forhandlere af Ducati kan fortsætte deres salgsarbejde med de smukke italienere.\nIngen tvivl om dette er en win-win situation for Ducati i Danmark. Importørleddet bliver styrket af en af Danmarks største importører af transportmidler, og Ducati kan fortsætte med et godt forhandlernetværk i DK.\nDucati FI Motorcykler\n0 personer snakker om “Godt nyt for Ducati-folket”\n24/10/2014 kl. 0:50\nOg så ka' vi lige købe en Duc når vi alligevel skal ned og ha' en Passat. Jeg håber virkelig ikke de blander bil og MC i samme butik!


Isolering af indvendige vægge – Færdigsyede gardiner bilka\nIndvendig eller udvendig isolering. Isolering med gasbeton eller mineraluld. Mulighederne er mange, få overblikket her. Hvis du vælger at isolere dit hus via en indvendig isolering , skal du være meget påpasselig. Hvornår er det en god idé at.\nHvordan isolerer du husets.\nFind produkter og information her. I denne video viser og forklarer handyman Kuno Bonne i få, overskuelige trin, hvordan du nemt og hurtigt. For etageejendomme fra ca.\nDette kan også være gæl- dende for senere etageejendomme. Disse bygninger har ofte en så stor arkitektonisk værdi, at en udvendig efterisolering ikke vil komme på tale, måske lige . Det er meget vigtigt at udføre indvendig efterisolering korrekt, da der ellers kan opstå problemer med fugt og skimmelsvamp inde i væggen. Der kan også nemt opstå kuldebroer ved . I begge tilfælde gælder, at alt tapet skal fjernes fra væggen , således at der ikke er næring til skimmelsvampevækst. Den indvendige isolering skal have en tæt dampspærre på den indvendige side af .\nDet udelukker hulmursisolering, og da huse fra den periode ofte er populærer netop pga. Med indvendig efterisolering kan man både bevare af husets ydre arkitektur og få et . Ytong Multipor isoleringsplader er rigtig velegnede til indvendig isolering af ydervægge. Læs her, hvordan du gør det selv. Mar Med Fermacells nye varmvægsplade kan håndværkeren nu udføre indvendig efterisolering af kolde ydervægge i blot en enkelt arbejdsgang – og.\nHvis du har mindre end 1mmHvis ydervæggen er isoleret med mindre end 1mm, er det en god idé at isolere den. Når du alligevel skal maleDet er en god idé at isolere ydervægge indvendig samtidig me at du f. Vægbeklædningen skal nemlig alligevel . Forkert efterisolering af dit hus kan give fugtskader, så du taber penge i stedet for at spare. Efterisolér generelt ikke indvendigt på en kælderydervæg, specielt ældre kælderydervægge , hvor der kan være fugt i, skal du være ekstra forsigtig med. Af Anne Pia Koch, Seniorkonsulent, Teknologisk Institut, Byggeri og Anlæg. Kolde ydervægge i det ældre byggeri koster på varmeregningen og giver kuldenedslag.\nMen erfaringer har vist, at der i mange tilfælde opstår skimmelvækst bag isoleringen, som kan give . Hej LDS Jeg er nu ved at være klar til at bestille varer til den indvendig isolering af husets ydervægge. Jeg har brugt en masse tid på research og. Med Remmers gennemprøvede systemløsning til indvendig isolering reducerer du ikke blot dine opvarmnings-omkostninger. Du bevarer og forbedrer din bygningsværdi og beskytter miljøet.\nSystemet garanterer en løsning, hvor skimmelsvamp ellimineres, såfremt det er monteret korrekt. Jump to Forsatsvægge – Forsatsvægge.\nDerfor anbefales – så vidt. En forsatsvæg opbygges i princippet som en almindelig gipspladevæg. Vægskelettet placeres eksempelvis mm fra den eksisterende væg. Der isoleres først bag skelettet og derefter mellem stolperne. Se hvor nemt det er at isolere dine vægge selv.\nGode guides og film på jemogfix. Højeffektiv isolering fra Kingspan kan reducere den samlede tykkelse af den indvendige væg og frigive værdifulde kvadratmeter. Produktet kan også tilbyde alternative designløsninger, der ikke er mulige med tykkere isolering. En yderligere fordel er tidsbesparelsen ved at bruge isolerede gipsplader. Når det gælder udvendig isolering af ældre, murede huses facader, kan det rent teknisk være en udmærket løsning.\nLidt det samme er gældende ved en indvendig isolering af ældre huse.


BREV TIL: Johan Ludvig Heiberg FRA: Johanne Luise Heiberg (1854-07-08) - Danmarks Breve\nForrige | 33 af 94 | Næste\nBREV TIL: Johan Ludvig Heiberg FRA: Johanne Luise Heiberg (1854-07-08)\nMarienbad, d. 8. Juli Løverdag 1854.\nMin egen kjære Ludvig!\nI Gaar Kl. 6 Eftermiddag ankom jeg hertil. Og fik strax ved min Ankomst Dit deilige, søde, rare, fornøielige Brev. Denne Begyndelse vil jeg ansee som et godt Omen for mit Ophold her. Tak for de søde smaae Forglemmigeier og Rosenbladet som bedækkede dem. Jeg blev saa glad for denne Hilsen fra Haven, og ved den Tanke, at Du ved at vandre alene i den, tænker imellem paa Din fraværende Veninde og Hustrue. Jeg selv tænker saa ofte paa Haven og længes saa tidt efter at vandre paa denne Plet, hvor jeg saa ofte har gaaet med et tungt Sind, og hvor de smaa Planter saa tidt meer eller mindre have trøstet og lettet mit Sind baade for virkelige og indbildte Sorger. Der ligger et heelt lille Digt i den Idee at bedække Forglemmigeier med et Rosenblad, men jeg kan kun føle det, men ikke sætte det i Form; kunde jeg, da skulde Du bare høre alt hvad jeg kan see deri, uagtet hverken Forglemmigeierne eller Rosenbladet har Hat paa. Roserne i Haven tænker jeg saa tidt paa. Det var en fæl s. 169 Talemaade af den der sagde: at det var næsten latterlig at see denne Trængsel paa Rosenbusken. Det maa have været et eller andet fælt Stempel som kunde falde paa den Tanke ved at see de første Roser om Foraaret. Den Slags Talemaader, som skal være Vittighed, gjør altid et raat og fælt Indtryk paa mig, og den der siger det har Hat paa for mig, hvor ved Du jo veed af Erfaring, at jeg strax er i Besiddelse af et ualmindeligt Seerblik, og en Række af Slutninger.\nI Torsdags Eftermiddag kjørte vi som Du veed fra Prag. Martensen har Ret i, at Prag har interesseret mig, og dog gjorde Byen selv et uhyggelig Indtryk paa mig, thi aldrig i mit Liv har jeg seet en saadan Armod hos Almuen som her. Man møder idelig Tiggere i Pjalter, som næsten grænser til det utrolige. En Tysker sagde, at det var Præsternes Skyld, at disse Mennesker fik Lov at gaae saaledes omkring; de mente, det var en Paamindelse for andre Mennesker og at dette stemte dem til Religiøsitet. Byen selv har et saadan Præg af Ødelæggelse og her er hele Qvarterer, hvor man gyser for at gaae igjennem, saaledes er der af Stank, Fattigdom og Jammer. Kirkerne ere derimod pragtfulde udvendig og indvendig. Men Catolsk er jeg ikke blevet ved at see Præsternes uhyggelige Dikkedarer, hvoraf der lyser alt andet end Andagt. Vi saae en høi Prælat gaae igjennem Byen med den hellige Monstrands i Haanden, over hans Hoved blev baaret en Baldakin. Og uagtet alle Mennesker, høie og lave, bøiede Knæe, idet han passerede forbi dem, sloges de to Kirkebetjentere, som bar Baldakinen i et væk med hinanden bag hans Ryg, saa det var et reent Tilfælde, at han ikke fik Baldakinen i Næse og Mund. Det var et opbyggeligt Syn, som vel kunde stemme til Andagt. Og af sligt har jeg seet meget. Vi tog os en Fører den ene Dag vi havde at give til at see Prags Mærkværdigheder, saa jeg troer vi fik det væsenlige at see. Vi vandrede ud til Radschin, et stort Slot som ligger paa et Bjerg saa høit, at efter vi i lang Tid var s. 170 gaaet opad, maatte vi tilsidst gaae to hundrede Trappetrin for at komme til Spidsen. Herfra havde man Udsigten over hele Prag og Omegn, og et pragtfuldt Skue var det at staae her og see Byen med sine 64 Kirker foruden 22 Port-Taarne. Noget lignende har jeg ikke seet. Naar man ellers staaer paa et høit Punkt og seer en Bye, da hæver sig hist og her et Kirketaarn, men her saae det ud som om det hele var een uhyre Kirke med sine mangfoldige Taarne, hvis Spidser viste sig mod Bjergene paa en vidunderlig skjøn Maade, og det havde unægteligt noget storartet som man ikke kan gjøre sig Begreb om uden at have seet det. Det var noget for Heiberg at staae her og kigge, sagde jeg som sædvanlig til Anton. Paa Spidsen af dette Bjerg ligger Prags berømte Kirke: Der Dom. Indvendig og udvendig høist mærkelig. Tycho Brahes Grav er i en af Kirkerne 1) nede i Byen. En høi tyk Kaaberplade med hans Billede støbt paa udgjør en Side af en af Kirkepillerne. Det rørte mig at see de velbekjendte Træk, jeg troer det rørte mig fordi Tanken atter kom paa Dig og Du blev mig her saa levende. Knælende og Bedende seer man ligge over alt i Kirkerne, men kun af Almuen og lasede Fattige og smaae Børn. De Stakler! for dem er Kirken vel endnu i live, men jeg veed ikke om jeg har Uret, men Kirkerne med deres Pragt og Stilhed gjorde ellers Indtryk paa mig, som døde Monumenter over en forgangen Storhed, som nu af Politik blev holdt i Live. Vi var om Aftenen i Theatret hvor La Roche fra Bourg-Theatret i Wien gav Gjæsteroller. 2) Atter et forbandet Stykke hvor La Roche spilte en Rolle ham meget uværdig en Slags Galei-Slave. Klap, Fremkaldelser etc. — etc. — udeblev ikke. Hurra! for det danske Theater og den danske Director.\nNattekørselen til Marienbad gik bedre end jeg havde troet. Vi var fire i Vognen. En sød gammel Kone med graae Haar og hendes Svigersøn, en talende og lystig Herre der vidste Besked om alt paa Jorden; paa Himlen var han ikke saa s. 171 klog, thi da jeg om Aftenen sagde: der staaer Jupiter op, gjorde han et usigelig usikkert Ansigt og havde for første Gang intet at tilføie til denne Bemærkning. Han gav sig ogsaa siden tilkjende som Blad-Redakteur. Natten var henrivende smuk. Maaneskin, en Pragt af Stjerner, som lysede som Sole i den mørke Nat. Postillonens Horn, hvorpaa han blæste meget smukt, hvad vil man meer! Jeg underviste Anton om Stjernerne saa godt jeg kunde, hvilket lod til at interessere ham meget. Jeg tænkte mig Muligheden af, at Du, min kjære Ludvig, muligviis i samme Øieblik betragtede de samme kjære Stjernebilleder, jeg tænkte — og tænkte — saae — og saae — indtil Øinene faldt til og jeg sov, saa godt som det umagelige Leie tillod det. Ved vor Ankomst her i Aftes vilde jeg strax have skrevet Dig til, men det var mig ikke muligt for Træthed. Nu har jeg sovet sødt og vederqvægende i Nat og føler mig fuldkommen stærk og frisk i Dag, og sidder nu og nyder den Glæde at skrive Dig til. Gid du blot maae kunne læse det uden altfor megen Anstrengelse.\nMan havde raadet os i Wien, at hvis vi kjendte nogen i Marienbad burde vi skrive derhid og bede dem bestille os et Par Værelser, da det ikke var umuligt, naar vi kom der, vi da ingen kunde faae. Vi besluttede os derfor at skrive til Phister og bede ham bestille os et Par Værelser i et Hotel. 1) Jeg syntes det vilde ligne ham at gjøre det med Omhu og Galanteri, og glædede mig til det smukke Logie han vist havde skaffet os. Da Badelivet er et Slags Dagdriveri, ventede jeg at han vilde være paa Post-Huset som ligger midt i Bade-Anstalten og anvise os vor Bolig. Vi havde underrettet ham om Dag og Time, naar vi vilde ankomme. Til vor Forundring var ingen Phister der. Og da Anthon i det frygteligste Regnveir gik hen paa det største og bedste Hotel for at høre om de kunde modtage os, imedens jeg imidlertid blev paa Postgaarden, hvor jeg havde den Glæde at læse Dit Brev, hvilket Anthon først havde forskaffet mig, fik han der s. 172 ganske tilfældig at vide, at Phister havde spurgt om der var to Værelser at faae, og da der ingen var, har han slaaet sig til Ro, uagtet her er en Mængde private Boliger at faae. Det kan nu gjerne være, at det ikke er godt at fæste Bolig til andre, men synes Du ikke, at simpel Høflighed havde fordret at han havde været paa Posthuset da vi kom, og underrettet os om, at han intet havde? Han er altsaa ilde stemt, den Æsel, og det er faldet mig ind, at Din sidste frygtelige Gjerning at give Madam Schieman Kammerpige Rollen i det lille Stykke er Skyld i hans grove Opførsel. 1) En flink Karl paa Posthuset raadede Anthon at følge med ham, da skulde han vise ham et privat Logie ligeved som vist vilde behage os. Jeg maatte da atter vente, medens Anthon gik derhen, og havde Dit kjære Brev ikke forkortet mig Tiden, vilde jeg have været meget ilde tilmode, nu var jeg det modsatte. Anthon kom snart tilbage og vi vare saa heldige at faae to nette smaae Værelser i et pænt og reenligt Hus hos venlige Folk og hvor der er en kjøn og væver lille Pige, som hedder Anna, til min Opvartning. En lille Have er til Stedet, og en venlig og munter Udsigt fra Vinduerne til Promenaden, hvor man kan betragte de Spaserende, som jo er ret morsomt, naar man lever saa eensomt, som jeg vil komme til at leve her. Men vi maae gaae hver Middag hen at spise, thi her kan vi ingen Mad faae; dog det er nær herved, saa det faaer at være. Og saaledes har Phister ingen Glæde havt, ifald det har været hans Hensigt at bringe os i Forlegenhed. Taler jeg med ham, vil jeg tage det hele meget ligegyldigt og drille ham med at sige: at det var godt, han ingen Leilighed havde til os.\nI Morgen gaaer jeg til Lægen, der alt i Dag har faaet Dahlerups Brev, som vi atter har forseglet, og vil da høre hvad han siger. Her bliver jeg, det er afgjort, og bruger Slambadene. Lidt Vand maa jeg vel drikke efter Alles Raad, Skodas iberegnet, men det skal blive saa lidt som muligt. s. 173 Jeg er ganske bedrøvet over Dahlerups Vrede over at vi have ladet Skoda læse hans Brev. Ifald Dahlerup havde bedet mig tage et Brev med, hvori han med det samme vilde i forbigaaende omtale min Sygdom, da vilde det vist have været meget upassende, om jeg havde ladet en anden læse dette Brev. Men, jeg har forstaaet, at det hele Brev var en Beskrivelse af min Tilstand og da forekommer det mig, at der intet er i hvad jeg har gjort. Beed ham imidlertid ikke at være vred derfor. Min Trøst er, at havde Du fundet det upasselig af mig, havde Du ikke fortalt ham, at jeg havde gjort det. Der er ikke Tale om Franzensbad uden som en Efterkur. Dog den Tid, den Sorg. Her lader til at være meget smukt og landligt. Jeg glæder mig til Morgenturene, thi Promenaderne ere her større og mere spredte end i Ems, hvor man gik som paa en stor Tallerken og gloede paa hinanden. Og nu, min kjære Ludvig, Svar paa Dine mange Spørgsmaal i Dit Brev, hvoraf jeg dog i det foregaaende haaber at have tilfredsstillet nogle af dem.\nKikkerten vil jeg nu beskrive, for at Du ikke skal forestille Dig den bedre end den er. Kikkerten har tre Ocularer. Den har en Borer ved sin Side til at bore den fast med. Den er indfattet i Messing. Og for ikke at faae flere Skjænd, har jeg maalt den paa langs og tværs. Den er to Tommer to Linier tyk i Gjennemsnit, 2 Tommer 4 Linier lang, naar den er sammenskudt, og 5½ Tomme lang, naar den er trukket ud. Ligger i en brun Skindpose der er syet sammen med guul Silke, og samme Pose trækkes sammen med grønne Silkelidser. Er det nu godt? Jeg kunde have kjøbt en større, og det er ikke Kniberi at jeg ikke gjorde det, men deels saae jeg klarere i denne lille, og det var netop det, at den var saa lille og havde dog saa stor Kraft der indtog mig for den. Du kan bære den i Din Vestelomme. Jeg saae paa Gjenstande i den, der var en halv Miil borte, og de viste sig med en paafaldende Klarhed og Tydelighed, ligesaa godt som i de s. 174 større. Det var ogsaa Plössels Mening. Nu har jeg kun Frygt for, at Du herefter længes mere efter Kikkerten end efter mig. Din Mening om de røde Seler har krænket mig dybt. De er kjøbte hos Salomonsen paa Østergade 1) og bæres ikke af Matroser men af rigtige Løver, og er høieste Mode. Spørg ham selv, skal Du høre. Din grønne Vest er ikke værdig at komme i deres Nærhed. De koster, uden Overdrivelse, mere end en heel Matros.\nHvor jeg dog gjerne vilde læse Dit Brev til Ministeriet, det er vist ypperligt, men jeg er bange for at det er at kaste Perler for Sviin, men de skal jo kastes enten de saa bliver traadte paa eller indfattede. Jeg skriver snart igjen. Jeg begynder vist ikke paa Badene i de første Dage, thi man skal begynde med friske Kræfter og maa ikke strax efter en Reise begynde; saasnart jeg har brugt nogle af dem, faar Du Virkningen at vide. Du har altsaa en ny Balletmester i Baghaanden, hvis den gamle skulde springe for høit og for langt. 2) I Wien troer ingen paa hans Ansættelse. Kellermann har lovet at skrive os til og lade os Udfaldet af hans Ballet vide og tillige underhaanden skaffe sig Kundskab om hans Ansættelses Tilbud.\nHer blev jeg afbrudt i mit Brev af Phister, der har søgt os op, og gav os en Sludder for en Sladder, som man siger. Han bliver her kun 8 a 10 Dage, saa er man ham qvit. Og nu, min kjære Ludvig, er det vel ubeskedent længer at fortsætte dette Skriveri til Dig; vidste jeg, Du ikke blev træt af at stave Dig igjennem mine Kragetæer, saa blev jeg ved til i Aften. Tak endnu engang for Dit kjærlige opmuntrende Brev. Tak for Dit Citat, jeg lærer det udenad, de første Linier af dette, nu for mig saa kjære Digt, har jeg siden Du skrev dem til mig bestandig paa Læberne, fra nu af bliver det hele dette Vers, hvoraf hvert Ord er mig kjært og dyrebart. Jeg takker Gøthe som skrev disse søde Ord, og Dig som atter optog dem i Dine Tanker og som havde Hjerte s. 175 til at anvende dem paa Din fraværende Veninde. Jeg lever i Sommer af Dine kjærlige Ord; vær derfor ikke for spar- som med dem, tro mig: I ingen — ingen i den vide Verden groer Dine Ord i en saa trofast Bund som den der findes i mig. Jeg er glad over, at jeg nu er Dig nærmere og glæder mig til den Tid, da jeg som hidtil kan være Dig ganske nær. Jeg omfavner Dig i Tankerne


Opskrift på Prosciutto pizza med langtidshævet dej\nVelkommen til det nyeste medlem af Monopolet: Foodradical eller Kenneth, som han hedder i virkeligheden, og han går virkelig i dybden med maden, når han går i køkkenet. Jeg er stolt og glad over, at kunne dele hans opskrifter her på bloggen. Denne opskrift indeholder to typer af langtidshævning, da det giver den bedst mulige dej. Så der er virkelig belæg for at lave intet mindre end den bedste klassiske pizza, der findes – værsgo Kenneth – fyr den endelig af!\nProsciutto pizzaen er en lækker og klassisk pizza, som alle pizzarier med respekt for sig selv har på deres kort. Prosciutto er det italienske ord for skinke, og den findes i flere udgaver. “Prosciutto Crudo” er en tørsaltet, lufttørret skinke, der normalt skæres i tynde skiver og serveres uden tilberedning. Du kender den sikkert, hvor den serveres som “tapas”. Kogt skinke hedder “Prosciutto Cotto” og er den, som benyttes her.\nKeyword: Hjemmelavet pizza, Langtidshævet dej, Pizza, Prosciutto Pizza\nTilb. tid: 10 timer\nSamlet tid: 2 days 9 minutter\nProsciutto pizza er en klassisk og enkel pizza, med Prosciutto, som betyder skinke på italiensk, og denne er lavet på en skøn langtidshævet dej.\nPizzadej (60%) til ca. 4 x 300g (30cm Ø)\n720 gram hvedemel Tipo 00, min. 12% protein\n430 ml vand lunkent\n22 gram havsalt\n18 ml olivenolie\n4-6 stk. friske basilikumblade\n0,25 tsk. knust chili\n1 pakke Prosciutto Cotto\nKom vand i en beholder, smuldr gæret i og rør rundt til det er opløst.\nKom mel og salt i en skål og tilsæt vandet stille og roligt.\nÆlt dejen til den samler sig før olivenolien tilsættes.\nÆlt dejen i 10 – 20 min (håndkraft) eller 8 – 10 min (maskine) til dejen er glat og elastisk.\nRul nu dejen til en kugle.\nSmør en skål med olivenolie, læg dejen i med lidt olie på.\nVælg en af følgende fremgangsmåder: Hævning ved stuetemperatur, hævning på køl.\nHævning ved stuetemperatur\nDæk dejen med husholdningsfilm eller et fugtigt viskestykke og lad den hæve i ca. 2 timer.\nHæld dejen ud på et melbelagt bord.\nDel i fire lige store dele, rul dem til kugler og læg dem på et fad let strøet med mel.\nDæk med husholdningsfilm eller et fugtigt viskestykke og lad den trække i 4 – 22 timer ved stuetemperatur eller til dobbelt størrelse.\nBrug dejen med det samme eller dæk den til og kom i køleskabet til senere brug.\nHævning på køl\nDæk dejen med husholdningsfilm, kom den i en lufttæt beholder og sæt den i køleskabet 8 – 72 timer.\nHæld dejen ud på et melbelagt bord, del i 4 lige store dele, rul dem til kugler.\nLæg dem på et fad letstrøet med mel, dæk med husholdningsfilm.\nLad den trække i 2 – 4 timer ved stuetemperatur.\nBlend alle ingredienserne undtaget basilikum og hæld over i en skål.\nHak basilikumbladene og tilsæt disse til resten af ingredienserne og rør rundt.\nParmesan rives og sættes til side.\nSi væsken fra den friske mozzarella, tør den grundigt, så den ikke er for våd.\nBagestålet placeres midt i ovnen, og dette opvarmes i min. 40 minutter på ovnens max temperatur\nEn kugle dej vendes i hvedemel på begge sider, inden den placeres på en melbelagt overflade og formes.\nTilsæt tomatsovs på bunden, men stop par centimeter før kanten.\nTilsæt parmesan, frisk mozzarella, Prosciutto Cotto, friske basilikumblade og olivenolie.\nPizzaen placeres på bagestålet i ovnen, som sættes til under-/overvarme i 8-10 min.\nLæs også: Opskrift på pizza med stenbiderrogn, rødløg og creme fraiche…\nHvis du gerne vil have en opskrift på en pizzadej, der er en kende hurtigere, så er der link til den nedenunder. Al respekt for at der gerne må lægges nogle kræfter og omhu i et stykke arbejde, men det er også helt forståeligt, at det nogle gange gerne må gå hurtigt. Som Familiefaren med 3 tøser på 11, 12 og 14 år, så kender jeg alt til, at der kan være lidt utålmodighed til tider 😄\nLæs også: Opskrift på den bedste pizzadej der findes!\nSådan bliver dejen, når den får kærlighed nok…\nHåber det får dine tænder til at løbe i vand, jeg er i hvert fald klar til en lækker pizza fra Foodradical – tak for opskriften Kenneth…\nPizza bianco på grill med elg, pesto, løg, rucola og parmesan…\nOpskrift på pizza med stenbiderrogn, rødløg og creme fraiche…\nMadpakketema – Madpakkedag 1: Pizzaslices fra dagen før med agurk- og gulerodsstave!


Hos os prioriterer vi sikkerheden meget højt, og vi ser den, som det vigtigste element ved e-handel. For at give dig tryghed når du køber hos Gucca, benytter vi naturligvis kun en NETS godkendt Internet betalingsløsning. Derfor er handel og betaling online fuldstændig sikkert hos Gucca.dk.\nDer er ingen indskrænkninger i returretten. Vi yder 30 dages returret på alle varer. Så fortryder du af en eller anden grund købet, og ikke ønsker at beholde din vare, kan du selvfølgelig sende dine varer retur og få dine penge retur - uden spørgsmål. Vi er selvfølgelig klar med svar og rådgivning, hvis du ønsker at sende din vare retur.\nSom kunde hos Gucca, skal du selvfølgelig ikke vente i for lang tid på din vare. Vi leverer sikkert og hurtigt. Du har din vare i hænderne indenfor 1-2 hverdage, hvis den er på lager. Bemærk, at du ud for hvert enkelt produkt har mulighed for at følge den aktuelle lagerstatus. Er du i tvivl om lagerstatus eller leveringstiden, så anbefaler vi, at du sender en e-mail eller ringer til os.\nHos Gucca har du mange forskellige betalingsmuligheder at vælge iblandt. Her kan du benytte netop den betalingsmulighed, der passer lige til dig. Lige meget hvad du vælger, kan du føle dig helt sikker og tryg, når du handler hos os. Du ser alle betalingsmuligheder her. Anvender du kreditkort, så giver det dig den fordel, at vi først trækker penge fra din konto, den dag varen sendes til dig.\nSkulle der opstå problemer eller spørgsmål undervejs, er du naturligvis altid velkommen til at tage fat i os. Du kan sende e-mail eller ringe til os alle hverdage imellem kl. 10-15, og vi er klar til at yde dig den hjælp, du har brug for, med et smil på læben og godt humør.\nNår du har købt dine produkter, kan du altid følge ordren, og vide hvornår den ankommer. Du kan tilgå din personlige ordreside, så snart købet er gennemført. På ordresiden kan du følge med i, hvornår vi sender din vare. I samme øjeblik varen er på vej til dig, får du leveringsinformation herom via e-mail.\nVores brugere har bedømt Mission Impossible 1 DVD til 1 ud af 5 stjerner - baseret på 1 bedømmelse og 0 anmeldelse


10 gaver til mor - SU livet\nDet er altid vigtigt at huske at hylde og forkæle sin mor – uanset om det er mors dag, hendes fødselsdag eller bare alle andre dage. Mor står ofte klar til at redde én, når SU-budgettet trykker og man har brug for at komme hjem og spise gratis et par gange om ugen – SÅ HUSK at vis hende, at du sætter pris på hende.\nNedenfor vil du finde 10 idéer til gaver til din mor, hvor der vil være linket til budget-venlige idéer til hver kategori.\nHvis der er noget kvinder elsker, så er det smykker – og især hvis det er en gave fra deres nærmeste. Smykker fås i alle former og farver og i alle prisklasser. Man kan sagtens finde nogle fine smykker, der stadig kan betales på en SU.\nSe eksempelvis disse fine øreringe fra Zefina til kun 199kr.\nKvinder er meget sanselige og elsker duften af en god parfume. Der findes både friske dufte, søde dufte, intense dufte osv. og det kan være en jungle af finde rundt i. Parfumer fås også i alle tænkelige prisklasser, men man kan stadig finde dufte, der vil falde lige i sin mors smag og som har SU-venlige priser.\nSe eksempelvis denne gamle klassiker Cerruti 1881, som de fleste kvinder kender og elsker duften af til kun 199,95 kr.\nKvinder elsker at have plejende ting i deres håndtasker – og især håndcreme er uundværlige både sommer og vinter, når ens hænder tørrer ud.\nDenne fine lille håndcreme fra The Body Shop er perfekt til tasken og koster kun 40 kr.\nHvis der er noget kvinder altid mangler, så er det en ny toilettaske til alle ens kosmetik-ting. De kan fås i mange forskellige varianter.\nEt eksempel på en budgetvenlig og fin toilettaske er denne fra Day Mikkelsen til kun 140 kr.\nDer er intet som duften af friske blomster og intet som varmer mere end at kigge på en flot buket, som man har fået af en man elsker.\nDet er ingen undskyldning, at man ikke har tid til at aflevere den eller man bor langt væk. Brug Interflora og få sendt blomsten hjem direkte til døren. Priserne varierer i et bredt spænd, så find den der passer til dit budget!\nDin mor vil helt sikkert blive glad for et nyt sæt undertøj – og det behøver ikke være dyrt for at være lækkert og behageligt.\nSe eksempelvis det store udvalg fra H&M her. Priser fra ca. 80 kr.\nKvinder går aldrig hjemmefra uden deres håndtaske – og selvom din mor sikkert har en sikker vinder hun altid bruger, så elsker de at få en ny at skifte med.\nSe det store udvalg hos Beck Søndergaard – eksempelvis denne fine blå taske til kun 499 kr.\nMødre trænger engang imellem til at forkæle sig selv – og det gøres bedst med ansigtsbehandling, massage, manicure mv. Giv din mor et gavekort til et skønhedsklinik og lad hende få frit valg mellem de forskellige behandlinger. Det smarte er at du selv bestemmer prisen på gavekortet og din mor vil elske dig, fordi hun endelig har en undskyldning for kun at tænke på sig selv.\nDu kan eksempelvis købe gavekort på en valgfri pris til Aalborg Beauty her.\nSelvom de fleste mødre kan alle opskrifter i hovedet og laver lækker mad til UG, så kan det en gang imellem være rart at få lidt inspiration. Forkæl derfor din mor med en kogebog, som kan inspirere hende til nye retter – og det bedste ved det er, at så bliver du nok inviteret på mad og så spares der igen lidt i SU-budgettet.\nSe eksempelvis denne kogebog med inspirerende hverdagsfavoritter til kun240 kr.\n10. Abonnement på blad\nForkæl din mor med et abonnement på et blad – alt efter hvad hun er til. Kvinder elsker at læse magasiner og få inspiration til mad, mode og personlig pleje. Din mor vil elske at få sendt magasinet lige hjem i postkassen, så hun ikke skal tænke på at købe det selv i den travle hverdag.\nSe eksempelvis her, hvor du kan få 6 numre af Alt For Damerne for kun200 kr.\nSkal din far også have en gave? Find en gave til din far her.


København vil investere massivt i grøn trafik - Altinget: transport\nDebat 4. september 2014 kl. 1:00 | Print\nDet skal være nemt og klimavenligt at pendle. Det mener trafik- og miljøborgmester Morten Kabell (EL).\nDEBAT: Der skal gøres en indsats for at få bilisterne til at droppe bilen til de korte ture og i stedet tage cyklen. Det skriver Teknik- og Miljøborgmester i Københavns Kommune, Morten Kabell (EL).\nAntallet af københavnere vokser dag for dag, og størstedelen af både tilflyttere og indfødte ønsker sig bedre cykelmuligheder, grønne områder og let adgang til kollektiv trafik. Det er heldigvis nogle ønsker, der stemmer godt overens med det ansvar, vi har for at passe på vores klima og miljø.\nDerfor har jeg og Københavns overborgmester, Frank Jensen, en fælles ambition om at investere 10 mia. kr. i kommunale projekter frem mod 2025. De første penge vil jeg arbejde for at finde allerede nu i de kommende uger i forbindelse med forhandlingerne om næste års budget\nNye arbejdspladser frem mod 2020\nKøbenhavn er i øjeblikket hjem for 572.000 danskere. Frem mod 2025 vil det tal stige med 100.000 nye borgere. Samtidig vil vi skabe 20.000 nye arbejdspladser frem mod 2020. Men stigningen i antallet af indbyggere og arbejdspladser vil betyde, at der i 2025 vil blive foretaget ca. 14 % flere ture end i dag til, fra og i København.\nAlle disse mennesker skal jo på en eller anden måde til og fra arbejde, skole og institution, og derfor har vi en stor opgave med at gøre det nemt og klimavenligt at pendle.\nCykel og gang hører til københavnernes foretrukne transportmidler, men der bliver alligevel foretaget 180.000 bilture på under fem km i København hver eneste dag. I de korte ture ligger der et stort potentiale. Vi skal simpelthen gøre det mere attraktivt for dem, der tager bilen til de korte ture, at lade bilen stå, så der bliver bedre plads på vejene for dem, der skal langt og ikke kan undvære bilen.\nMassiv investering i grøn trafik\nEn af opgaverne for os lyder derfor på frem mod 2025 fortsat at investere massivt i at løse trængslen på cykelstierne, skabe gode sammenhængende cykel- og gangruter på kryds og tværs af byen, ligesom vi skal forbedre cykelparkeringen, navnlig ved stationerne og de store handelsgader.\nSend dit indlæg til: hjalte@altinget.dk\nPå Københavns Rådhus vil vi forpligtige os på at investere og forbedre den grønne trafik. Spørgsmålet er så, om regeringen og Folketinget vil hjælpe os med at løfte opgaven. Ny teknologi i form af roadpricing kunne potentielt sikre færre biler på vejene og dermed en bedre fremkommelighed for den nødvendige erhvervstrafik.\nOpråb til folketinget\nBåde Trængselskommissionen, Produktivitetskommissionen, Dansk Industri og flere fagforbund anbefaler et storskalaforsøg. Eksperterne siger, at teknologien er klar, så nu venter vi på, at et flertal i Folketinget giver en tommelfinger op.\nPå samme måde vil vi opfordre Folketinget til at have et godt øje til København, når staten skal investere i ny infrastruktur. Gentagne gange har eksperterne bekræftet, at det er i hovedstaden, at trængslen er størst. Samtidig er potentialet for at flytte pendlere fra bil og til kollektiv transport størst i hovedstaden. Derfor håber jeg, at Folketinget vil hjælpe med at finde penge til nye letbaner, hyppigere afgange på S-togene og en god cykelinfrastruktur på tværs af hele regionen.\nCykel og gang hører til københavnernes foretrukne transportmidler, men der bliver alligevel foretaget 180.000 bilture på under fem km i København hver eneste dag.\nMorten Kabell (EL) Teknik- og miljøborgmester\nForrige artikel Ny teknologi i vejtransport stiller krav til politikerne Næste artikel Professor: Registreringsafgiften er et dyrt grønt instrument


Er hårdttræsgulve et godt valg til køkkener og badeværelser?\nSelvom trægulve kan modstå de faldne genstande og tung trafik i forbindelse med køkkener, holder de ikke op til fugt. Da badeværelser og køkkener begge har sandsynlighed for at have masser af fugt og vand, kan trægulve udsættes for krumning, når de placeres i dem.\nTrægulve afspejler udseendet af det træ, de er skabt af, hvilket gør dem til en Elegant æstetisk valg til køkken eller badeværelse. Prøv at lægge i laminat eller konstrueret trægulve i stedet, da de ligner almindelige trægulve, men håndterer tilstedeværelsen af fugt bedre.\nMange materialer, der ofte er forbundet med køkkener og badeværelser, såsom linoleum eller vinylfliser, er billigere at købe end hårdttræ. Løvtræ har fordelen ved at holde længere, hvis det omhyggeligt vedligeholdes, selvom fugtindholdet i disse rum gør det svært. Trægulve er et populært gulvvalg for mange boligejere, da de giver naturlig skønhed og imponerende styrke. Trods deres fordele er hårdttræ gulve ikke et godt valg til køkkener eller badeværelser.


Statsministerens tale ved Folketingsvalgets udskrivelse - Venstre\nDet mærker danskerne i deres hverdag.\nVi har forbedret vilkårene for iværksættere og danske arbejdspladser. Og det er nu mere attraktivt at tage et arbejde og bidrage til fællesskabet.\nDet underskud, vi arvede fra den tidligere regering, har vi vendt. Skabt balance i økonomien.\nDet giver frihed og tryghed. For den enkelte, for familien, for fællesskabet.\nDen sunde økonomi betyder, at vi kan bruge flere penge på fællesskabet. På sundhed. På vores børn. På tryghed og ældre.\nVel at mærke uden at slå hul i kassen eller hæve de i forvejen ret høje skatter.\nDet har været muligt, fordi vi er bedst til at lede landet.\nHvor vi styrker fællesskabet, men aldrig så det bliver omklamrende og ufrit.\nDet er dét Danmark, jeg ønsker. Det er dét Danmark, jeg kæmper for. Dér, hvor jeg vil se mine børn vokse sig til. Og hvor de børnebørn, som jeg forhåbentlig får en dag, skal møde verden.\nLige dér. I balancen mellem frihed og fællesskab. Dér skal Danmark være.\nSelvom der er forskel på partierne, så er vi enige om meget. Heldigvis. Det overser man let, når bølgerne går højt.\nVi er enige om, at Danmark også fremover skal være rollemodel for grøn omstilling og en bæredygtig fremtid. Derfor står alle partier bag den mest ambitiøse energiaftale nogensinde.\nVi er enige om at prioritere velfærden. Rammen om store dele af vores liv. Sikkerhedsnettet, som griber dem, der falder. Men man må ikke glemme, at god velfærd kræver en solid økonomi.\nVi er enige om, at alle skal med i fællesskabet. Så de gode tider kommer alle til gavn. Så usikre børn og unge får mere sikker grund under fødderne. Og så der er plads til de skæve eksistenser, som ikke bare går den snorlige vej igennem tilværelsen.\nVi er enige om at investere i sundhed. Så der bliver bedre vilkår for patienter og pårørende. Når sygdom rammer.\nAlt det er vi enige om.\nMen en grøn indsats, en god velfærd, et Danmark, hvor alle er med, og investeringer i sundhed – det kræver jo alt sammen en solid økonomi.\nDet er ikke nok at lægge en ønskeliste frem. Økonomien skal være i balance.\nDet er nemmere at blive enige om ønskerne end at betale for dem.\nDer er også ting, vi er uenige om. Skillelinjer, som det er afgørende, at vi diskuterer.\nVi sikrer en sund økonomi, hvor vi ikke bruger mere, end vi har. Hvor flest muligt er i arbejde. Der skal være dén balance.\nVi sikrer en udlændingepolitik, hvor Danmark skal forblive et åbent land. Men hvor vi samtidig skal passe på Danmark.\nUdlændinge skal bidrage til fællesskabet. Derfor har vi har sænket sociale ydelser til arbejdsløse udlændinge og flygtninge.\nDet er en politik, hvor børn i tusindvis har oplevet deres forældre forlade kontanthjælp til fordel for arbejde eller uddannelse.\nDet er en politik, som har ført til, at asyltallet nu er på det laveste niveau i et årti.\nHvor vi hjælper historisk meget i nærområderne.\nOg hvor andelen af flygtninge og familiesammenførte i job er fordoblet på få år.\nHøjere ydelser til ikke-vestlige indvandrere kan dræne milliarder fra kernevelfærden. Fastholde mennesker uden for arbejdsfællesskabet. Og igen gøre det attraktivt at søge asyl i Danmark.\nSelvom vi har fået bedre styr på udlændingepolitikken, så koster ikke-vestlige indvandrere og efterkommere fortsat 35 mia. kr. om året. Det er mindre end tidligere, men det er alt, alt for meget.\nI en ansvarlig økonomi må man vælge. Og jeg vil hellere bruge ekstra penge på kernevelfærden. På investeringer i fremtiden. Eller på at sænke skatten for hårdtarbejdende danskere med små indkomster.\nAndre vil hellere bruge pengene på arbejdsløse udlændinge. Og igen gøre det mere attraktivt at søge asyl i Danmark, men mindre attraktivt at arbejde.\nEn stram udlændingepolitik og en ansvarlig økonomi uden skattestigninger på den ene side. Udlændingelempelser, højere ydelser og skattestigninger på den anden. Det er nogle af de afgørende forskelle i dansk politik.\nDanmark er værd at kæmpe for. Danmark kåres med god grund som ét af verdens lykkeligste lande år efter år.\nMen på trods af det er udfordringerne til at få øje på. Og de kan ikke bare løses med et fingerknips. Eller et smart slogan. Eller på 12 minutter.\nVerden er i opbrud. Spændinger stiger mellem øst og vest. Brexit. Gule veste. Spørgsmålstegn ved værdien af internationalt samarbejde. EU er under pres. Klimaforandringerne er tydelige og skræmmende. Presset fra flygtninge og migranter udfordrer fortsat Europa.\nOg herhjemme i Danmark hører man pludselig synspunkter i debatten, som de fleste af os betragter som ekstreme og fremmedfjendske.\nOpbrud kalder på samling.\nRystelser fordrer stabilitet.\nUsikre tider kræver et erfarent, robust og ansvarligt lederskab.\nJeg har derfor i går meddelt Hendes Majestæt Dronningen, at der udskrives valg til Folketinget.\nJeg ønsker at bruge hele min vilje, mine kompetencer og min erfaring til fortsat at lede Danmark, og jeg beder danskerne om genvalg ved folketingsvalget som afholdes på grundlovsdag, den 5. juni 2019.\nNu bliver der plads til at diskutere europa- og indenrigspolitik. Både hver for sig og i sammenhæng. For det hænger sammen...\nHvem vil vi være? Hvad vil vi kendes for? Jeg er ikke i tvivl: Vi har vundet al vores velstand i et åbent og positivt samspil med resten af verden. Og dét skal vi holde fast i, mens vi passer på os selv og hinanden.\nSamtidig giver en lang folketingsvalgkamp os god tid til at debattere. Partierne imellem. Statsministerkandidaterne imellem. Så danskerne får et klart billede af, hvem der er bedst til at lede Danmark.\nTil mine kollegaer her i Folketingssalen vil jeg slutte med at sige tak.\nTak for konstruktivt samarbejde. De seneste fire år har mine regeringer lavet aftaler med alle i Folketinget. Og vi har vedtaget næsten 95 procent af alle lovforslag med flertal hen over midten.\nSå tak for jeres tillid. Og tak for mange gode stunder gennem de sidste fire år.


Apples App Store fylder 10 år | Gadgets, trends og livsstil\nMange betragter den 29. juni 2007 som den dag, hvor den moderne smartphone blev født. Det er datoen, hvor Apples legendariske Steve Jobs præsenterede iPhone for verden.\nDet er måske ikke helt forkert, for iPhone var for 11 år siden revolutionær med sin touch skærm og den betjeningsvenlige grafiske brugerflade.\nOg dog. Et lidt mindre berømt event, der foregik i dag for 10 år siden, spillede på sin vis en endnu større rolle end selve iPhone i fremtidens måde at bruge sin mobiltelefon på.\nI dag ligger der over to milliarder apps i App Store. På alle mulige sprog og til utallige formål.\nDen 10. juli 2008 introducerede Apple sin App Store – og lagde dermed grunden for den enorme app industri, som vi tager som selvfølge i dag. At have millioner – ja i dag milliarder – af apps, som man kunne downloade direkte til sin smartphone, var utænkeligt i 2008. Da App Store åbnede for 10 år siden, lå der 500 apps på hylderne.\n”Vi vil skabe et livligt og dynamisk miljø for uafhængige udviklere, hvor de kan tilbyde hundreder eller måske tusinder af apps til iPhone og iPod Touch,” havde Steve Jobs antydet nogle måneder tidligere.\nSelv Jobs, der var en dristig optimist, kunne ikke dengang forestille sig, hvor stor App Store ville blive i årene efter.\nI stedet for ”hundreder eller tusinder af applikationer” rummer Apples App Store i dag over to milliarder apps, som iPhone, iPad, Apple Watch og Mac-folket har adgang til.\nSå mange penge har app udviklere gennem årene tjent på at sælge deres produkter via App Store. (Infografik: Statista.com)\nMange udviklere og udgivere har tjent en formue på at skrive apps til Apples mobile øko-system. Andre har oplevet, at de ikke har hentet en krone, fordi deres app ikke var god nok eller tilstrækkelig interessant til at markere sig i den hårde konkurrence.\nOg Apple selv har tjent rigtig mange penge på at lægge ”jord” til andres apps i sin ”have”. Apple tager procenter og kontrollerer hver nye app, om den overholder regler for indhold, kompatibilitet osv. Til gengæld beskytter Apple sin App Store med store virtuelle vægge, så kun brugere af iOS enheder får adgang.\nFinans-eksperter vurderer, at iOS udviklere har tjent mere end 100 milliarder dollars siden App Stores åbning for 10 år siden. Man kan vel godt sige, at åbningen markerede det tidlige 21. århundredes guldfeber.\nHer er de 10 mest downloadede apps i App Store i de seneste otte år – fra juli 2010 til og med maj 2018:\nTil lykke med den runde fødselsdag….\nApples App Store fylder 10 år was last modified: juli 10th, 2018 by Leif Bomberg\n10 års fødselsdagapp storeApple\nGiv din iPhone et retro make-over


Udfordringen er at beslutte sig for at stille op, ikke nødvendigvis at gennemføre\nInterview med Henrik Skjoldhøj, der er tidligere chef for slædepatruljen SIRIUS.\nJørgen Leschly Thorsted måtte igår udgå fra verdens hårdeste ekstremløb. Hans mål var at gennemføre den mellemste rute på 482 km, men efter ca. 130 km måtte han se sig slået af kulden og en lungebetændelse.\nHenrik Skjoldhøj, der er tidligere chef for slædepatruljen SIRIUS, fortæller her om, hvad det vil sige at stille op til store udfordringer og befinde sig i ekstrem kulde.\n”Udfordringen er lige så meget at stille op og hele den planlægning, der ligger bag. Selvom man ikke gennemfører den udfordring, man har sat sig for."\nMan kan ikke forudsige alt\nHenrik Skjoldhøj har boet otte år på Grønland og har været ved Slædepatruljen SIRIUS i 4 år, hvoraf det ene år var som chef for patruljen. Han har været på adskillige ekspeditioner i patruljens opsynsområde i op til 7 måneder om året. Her oplevede han temperaturer ned til minus 49 graders kulde, som til tider kunne komme ned på temperaturer, som svarer til minus 65 grader, når chill faktoren regnes med.\n”Under så ekstreme forhold og voldsom kulde, som Jørgen har oplevet og været udsat for på sit løb, sker der ting, som du ikke kan forudsige. Det kan være, at du bliver syg eller, at du kommer ud for andre fysiske barierrer som snemasser eller en revne i isen, som gør det umuligt for dig at komme frem”.\n”Det spændende ved at stille op til sådan en udfordring, som Jørgen har gjort, er kombinationen af alt det uforudsigelige, du kommer ud for, og den oplevelse du får bagefter, når du har været ude og mærke grænserne på din egen krop”.\nEn revne i isen kunne have slået dem ihjel\nHenrik husker specielt én oplevelse fra sine ekspeditioner, som i den grad udfordrede ham.\nEn dag var det lige ved at gå helt galt, da han og en anden mand fra slædepatruljen, kom ud for en revne i isen og røg i vandet med deres store slæde og alt deres oppakning, proviant og hundene, som trak dem.\n”I sådan en situation opstår der to faser. I første fase handler det bare om at overleve og komme op af vandet med hundene, slæden og det hele. Så skulle man tro, at alt var godt og det hele var overstået. Men så kommer anden fase, som handler om, at overleve kulden, nu hvor du er blevet gennemblødt og alt dit tøj er blevet til et livstruende panser af is.”\nDet psykiske pres udfordrer en hele tiden\nMen en ting er fysiske udfordinger som revner i isen. En anden ting er det psykiske pres, som man oplever, når man er på længerevarnede prøvelser.\n”Man tænker fx over, om man nu har trænet nok, eller om man har glemt noget. Det kunne være en eller anden lille ting, der vil gøre turen rigtig besværlig eller umulig. Hvis du for et eksempel har glemt en teltstang, så er du lost."\n"Derudover er det meget sjovt at opleve, hvordan det er at befinde sig én dag i minus 49 graders kulde. Men det er noget helt andet, når du skal være i den kulde i flere dage eller uger i træk. Så tærer det på dig. Kulden får langsom alt til at gå i stykker."


Tomat salat – Fru Spinat\nTomatsalat er måske ikke det mest spændende – og dog. Jeg viser den frem fordi vi får det ofte herhjemme. Og så har jeg optur over at finde de smukke flerfarvet tomater, da vi var i København. Sådanne noget kan vi slet ikke få her i Holbæk, så de skal da vises frem 😉\nNu er en tomatsalat jo ikke den store raket videnskab, men lægger nu alligevel opskriften på 🙂 Om ikke andet, så du kan se hvordan jeg laver min dressing 😉 Og så vil ønske, ønske, ønske at vi får større udvalg af frugt og grønt i hele landet. Hvorfor flyder supermarkederne ikke med ting som her\nJeg ved jeg har skrevet mange gange før. Men hvis min lokale grønthandler eller supermarked, så sådanne her ud, så ville jeg altså spise mange flere grøntsager. Bare på dette billede er der mange ting vi ikke ser i Holbæk. Flerfarvet tomater, friske bønner (ligger vakuumpakket i 20 stk.) så artiskokker osv. Hvis jeg tog billeder af hele boden, så var det jo meget, måske 40 ting. Jeg ved det handler om udbud og efterspørgsel, men når man ikke får muligheden, så kan man jo ikke købe det. Jeg tror at rigtig mange mindre byer kæmper med det her i hele landet. Og sjovt nok burde det jo være meget nemt, da vi i provinsen har gårdene lige uden for byen 😉\nNå, det var lige lidt brok og en lille opsang her fra mig, til dem der bestemmer udvalget i butikkerne 😉\nevt. lidt honning (hvis du er til det søde)\nKom olie og citron i en lille skål og rør det sammen. Smag evt. til med lidt honning 😉 Skær de flotte tomater i former og stykker. Læg dem på et fad eller tallerken. Snit løg fint og læg over. Smuldre fetaost på og pynt med basilikum. Lige inden servering hældes olien over.


Velkommen til Trump i verdens mægtigste embede – Ekstra Bladet\n8 minutter siden Er du firmabilist? Så skal du måske betale mere i skat BREAKING NEWS Fitness World opkøbt af gigant 29 minutter siden Han bliver ny sportschef i AaB BREAKING NEWS Direktører og formand stopper hos bryggerigigant 11 minutter siden Ny edderkoppe-art opdaget: Får din hud til at rådne 8 minutter siden Er du firmabilist? Så skal du måske betale mere i skat\nFredag d. 20. jan. 2017 - kl. 15:22 0\nVelkommen til Trump i verdens mægtigste embede\nIndsættelsesdagen i USA er en kæmpe festdag for amerikanerne.\nVi skal huske på, at da USA blev grundlagt, var det lidt af et eksperiment, det der med demokratiet og valget til den højeste post i USA, for de fleste amerikanere var jo netop flygtet fra et enevældigt Europa dengang i 1700-tallet, hvor USA blev grundlagt. Magtoverdragelsen var således ikke noget, man havde stor erfaring med i den unge demokratiske republik, USA, hvorfor man meget naturligt gjorde det til en festdag, at en afgående præsident helt frivilligt og med værdighed overdrog magten til den nyvalgte præsident.\nMeget har ændret sig, siden USA blev udråbt til selvstændig nation, men det ændrer ikke på det fundamentale dilemma omkring indsættelsesdagen, hvad der står tydeligere end længe, med Trump som præsident. For præsident Trumps indsættelse skæmmes af mere eller mindre hidsige demonstrationer vendt mod ham og i virkeligheden også hans ret til at være præsident. Personligt synes jeg, det er lidt trist, at man finder behov for at demonstrere mod en nyindsat præsident, ikke mindst fordi det risikerer at forværre den splittelse, der allerede er så udtalt i USA og efterhånden også i Europa mellem forskellige lag i samfundet.\nMin og Dansk Folkepartis holdning er, at vi skal give præsident Trump en chance for at vise sig som en værdig og kompetent præsident. Det skal vi af flere grunde, men ikke mindst fordi det er demokratiets grundregel nr. 1, at vi må acceptere, når folket har talt. Forlader vi først det princip, så er vejen til dyb splittelse og i yderste konsekvens borgerkrig potentielt kun få skridt væk.\nDernæst må jeg også understrege en for mig yderst vigtig pointe: Politik handler om at skabe resultater både indenrigspolitisk og udenrigspolitisk. Vi vælger ikke selv hverken vores politiske med- eller modspillere, så det er ærligt talt en lidt forkælet attitude, hvis man kun vil samarbejde med dem, man umiddelbart kan lide eller er mest enig med. For mig er grundregel nr. 2 i demokratiet, at man accepterer sine politiske medspillere som de er, fordi alternativet igen er noget nær kaos, hvis vi indfører subjektive og absurde smagsdommer-principper ift. hvis stemmer, der tæller mest og om overhovedet.\nEndelig må jeg sige, at præsident Trump måske nok er en noget mere kontant og lige til sagen-agtig præsident end Obama, men det bør i sig selv ikke skygge for det, han siger, hvis man ellers har modet til at lytte og forstå, hvor han vil hen. Mit ønske til præsident Trump er, at han lytter til sine europæiske allierede og indgår i en god dialog. Jeg er enig med ham i, at Merkel og EU's håndtering af migrationskrisen er elendig. Jeg glæder mig oprigtigt til at få en præsident i Det Hvide Hus, der tør kalde islamistisk terror ved dets rette navn - for det nægtede Obama at gøre – og som forhåbentlig tør at sige fra over for islamismens åbenlyse brug af trusler og terror i forsøget på at kue os alle.\nVi bør i det hele taget give Donald Trump en fair chance for at bevise sit værd som vestens leder. Lad os bedømme manden på hans kommende gerninger som præsident og ikke på fortiden!\nPernille Vermund 21 timer siden